hotchpotch/miracl-hf-unified huggingface dataset:
จัสแดนซ์ 2019
จัสแดนซ์ 2019 (อังกฤษ: Just Dance 2019) เป็นเกมเต้นที่พัฒนาโดย ยูบิซอฟต์ เปิดตัวอย่างทางเป็นทางการเมื่อ 11 มิถุนายน ค.ศ. 2018 ในงานแถลงข่าว E3 สำหรับ เพลย์สเตชัน 4, เอกซ์บอกซ์ 360, เอกซ์บอกซ์วัน, วี, วียู, นินเท็นโดสวิตช์
โดยตัวเกมจะวางจำหน่ายในวันที่ 23 ตุลาคม ค.ศ. 2018 ในทวีปอเมริกาเหนือ วันที่ 25 ตุลาคม ค.ศ. 2018 ในทวีปออสเตรเลีย, ทวีปยุโรปและทวีปเอเชีย
เช่นเดียวกันกับเกมซีรีส์ก่อนหน้า ผู้เล่นจะต้องเลือกเพลงและเลียนแบบท่าเต้นของนักเต้นบนหน้าจอ โดยใช้อุปกรณ์ควบคุมการเคลื่อนไหวผ่าน เพลย์สเตชัน มูฟ, เพลย์สเตชัน แคมเมอร่า, วี รีโมท, เอกซ์บอกซ์ คีเนค, จอย-คอน และ สมาร์ทโฟน โดยการติดตั้งแอปพลิเคชัน Just Dance Controller (รองรับ ไอโอเอส และ แอนดรอยด์) ภาคนี้เปลี่ยนแปลงอินเตอร์เฟซแบบใหม่ปรับเปลี่ยนประสบการณ์เกมของคุณไม่เคยง่ายนัก เลือกเพลงโปรดของคุณในหมู่ผู้ที่เคยเติบโตจัสแดนซ์แคตตาล็อกจะสร้างรายการเพลงปรับแต่งให้คุณเป็นโหมดสำหรับเด็กอายุต่ำกว่า 12 ปี ที่จะเต้นสนุกไปกับเกมจะนำเสนอรูปแบบท่าเต้นใหม่ 8 รูปแบบที่พัฒนาขึ้นมาจากคำแนะนำของผู้เชี่ยวชาญด้านพัฒนาการของเด็ก เพื่อสนับสนุนการเคลื่อนไหวเพื่อสุขภาพของเด็กอายุต่ำกว่า 12 ปี ที่มีอินเตอร์เฟซคะแนนและอักขระพิเศษที่เหมาะสมสำหรับเด็ก จะทำให้เด็กสนุกกับเกมในอิสระเชิงบวกเป็นระบบใหม่จะสามารถเรียนรู้พฤติกรรมการเต้นและแนวเพลงที่ชอบก่อนจะจัดหาเพลย์ลิสต์มาให้ ติดตามการเต้นของคุณและเลือกเพลย์ลิสต์ที่สร้างไว้ล่วงหน้าเพื่อให้เหมาะกับอารมณ์ หรือให้เกมสร้างคำแนะนำที่สร้างขึ้นสำหรับคุณเท่านั้น สำหรับทุกช่วงเวลาเป็นโหมดที่จะทำให้นักเต้นทุกคนเต้นแข่งกับนักเต้นทั่วโลกได้เป็นโหมดสำหรับนักสะสม ต้องใช้ 100 Mojo เพื่อปลดล็อกอวาต้า, เพลง Alternate, สกินใหม่ๆ, สะสม Artwork จากจัสแดนซ์ 2019 และอื่นๆ
รายชื่อเพลงที่ได้รับการยืนยันจะปรากฏบน จัสแดนซ์ 2019 ประกอบด้วย:
รายชื่อเพลงที่คอนเฟิร์มจะปรากฏบน "Kids Mode" ประกอบด้วย:
Just Dance Unlimited เป็นระบบสมัครสมาชิกเพื่อเข้าถึงเพลงสตรีมมิ่ง (Dance-On-Demand) จากเกมจัสแดนซ์ภาคก่อนๆ และเพลงเอ็กซ์คลูซีฟใหม่ๆ พิเศษสำหรับภาคนี้จะได้สิทธิหนึ่งเดือนเพื่อเข้าถึงเพลงอีกกว่า 400 เพลงผ่าน "Just Dance Unlimited" รวมมาแล้วในตัวเกมด้วย แทร็คเอ็กซ์คลูซีฟทั้งหมด (ยกเว้น "จัสแดนซ์ 2019" สำหรับตอนนี้) ก็สามารถเล่นได้บน จัสแดนซ์ 2016, จัสแดนซ์ 2017 และ จัสแดนซ์ 2018 เช่นเดียวกันกับภาค "2017", "2018" และ "2019" ที่ตัวเกมรองรับ Just Dance Unlimited บนแพล็ตฟอร์ม เพลย์สเตชัน 4, เอกซ์บอกซ์วัน, วียู และ นินเท็นโดสวิตช์
เพลงเอ็กซ์คลูซีฟสำหรับ "Just Dance Unlimited" ประกอบด้วย:
มาร์ค ฮามิลล์
มาร์ค ริชาร์ด ฮามิลล์ (เกิดเมื่อเดือนกันยายน วันที่ 25 ปีค.ศ.1951) เป็นนักแสดงละครเวที, นักแสดงภาพยนตร์ และเป็นนักพากย์ชาวอเมริกัน หลายคนมักรู้จักเขาในบทบาทของ ลุคสกาย วอล์คเกอร์ ในภาพยนตร์เรื่อง สตาร์วอร์ และเสียงพากย์ของเขาในการ์ตูน และวีดีโอเกมส์โดยได้รับบทเป็น โจ๊กเกอร์ โดยเริ่มจากการ์ตูนเรื่อง แบทแมน: แอนนิเมเต็ดซีรีย์ ในปีค.ศ. 1992 ฮามิลล์ได้รับงานแสดงหนังหลายเรื่อง โดยเฉพาะเรื่องมนุษย์ช้าง และยังเป็นหนึ่งในผู้้เขียนหนังสือการ์ตูนเรื่อง เดอะแบล็คเพิล
พระเทพปริยัติวิมล (แสวง ธมฺเมสโก)
พระเทพปริยัติวิมล นามเดิม แสวง ลูกอินทร์ ฉายา ธมฺเมสโก ผู้ช่วยเจ้าอาวาสวัดบวรนิเวศราชวรวิหาร อดีตอธิการบดีมหาวิทยาลัยมหามกุฏราชวิทยาลัย
พระเทพปริยัติวิมล นามเดิม แสวง นามสกุล ลูกอินทร์ ฉายา ธมฺเมสโก เกิดเมื่อวันที่ 7 เมษายน พ.ศ. 2494 ณ บ้านเลขที่ 13 หมู่ที่ 3 บ้านน้ำตาล ตำบลน้ำตาล อำเภออินทร์บุรี จังหวัดสิงห์บุรี เป็นบุตรของนายเชื่อม และนางเสมอ ลูกอินทร์
เมื่ออายุได้ 10 ปี บรรพชาเป็นสามเณรครั้งแรก ณ วัดศรีสำราญ ตำบลน้ำตาล อำเภออินทร์บุรี จังหวัดสิงห์บุรี และบรรพชาอีกครั้ง เมื่ออายุ 15 ปี ณ วัดบวรนิเวศราชวรวิหาร เขตพระนคร กรุงเทพมหานคร และได้อุปสมบท เมื่อวันที่ 27 พฤษภาคม พ.ศ. 2515 ณ วัดบวรนิเวศราชวรวิหาร โดยมี สมเด็จพระญาณสังวร (เจริญ สุวฑฺฒโน) เป็นพระอุปัชฌาย์
ทวีปมู
ทวีปมู เป็นชื่อของทวีปที่สาบสูญไปซึ่งมีแนวคิดมาจากนักเดินเรือในศตวรรษที่ 19 และนักเขียน Augustus Le Plongeon ซึ่งเป็นผู้ที่อ้างว่ามีอารยธรรมโบราณอย่างเช่น อารยธรรมอียิปต์, อารายธรรมเมโสอเมริกา ซึ่งคาดว่าผู้ลี้ภัยชาวมูมาตั้งรกรานอยู่ในบริเวณมหาสมุทรแอตแลนติก แนวคิดนี้เริ่มมีการแพร่กระจายมากขึ้นหลังจากที่ James Churchward ผู้ที่อ้างว่าเขาเคยอาศัยในทวีปมูซึ่งตั้งอยู่ในมหาสมุทรแปซิฟิก
การที่มีแนวคิดว่าทวีปมูมีอยู่เริ่มมี่ข้อโต้แย้งถึงความเป็นไปได้ตามเวลาของ Le Plongeon's นักวิทยาศาสตร์ในปัจจุบันถือว่าเป็นสิ่งที่เป็นไปไม่ได้ที่จะมีทวีปมู (พร้อมกับกรณีอื่น เช่น เรื่องของทวีปลีมูเรีย) เนื่องจากโครงสร้างทางกายภาพและสิ่งต่าง ๆ ไม่สอดคล้องกัน เช่น ระยะเวลาในการล่มสลายไม่ว่าจะจมหรือการทำลายในช่วงเวลาสั้น ๆ การมีของทวีปมูปัจจุบันยังไม่มีข้อเท็จจริงที่น่าเชื่อถือ
ฮิโรชิ ทานาฮาชิ
ฮิโรชิ ทานาฮาชิ () เป็นนักมวยปล้ำอาชีพชาวญี่ปุ่น ที่ทำงานอยู่ในสมาคมนิวเจแปนโปรเรสต์ลิง (NJPW) เป็นอดีตแชมป์อินเตอร์คอนติเนนทัล IWGP 2 สมัย รวมไปถึงอดีตแชมป์โลก IWGP 7 สมัย, แชมป์แทกทีม IWGP 2 สมัย และแชมป์แทกทีม NEVER Openweight 6-Man 3 สมัย
เขาทำงานในConsejo Mundial de Lucha Libre (CMLL) และPro Wrestling Noah เขาได้แชมป์โลกแทกทีม CMLL, แชมป์โลกแทกทีม 3 คน CMLL, แชมป์ยูนิเวอร์แซล CMLL และแชมป์แทกทีม GHC ทานาฮาชิได้บันทึกสถิติเป็นผู้ที่ครองแชมป์โลก IWGP มากที่สุด
ฟู่เหิง
ฟู่เหิง (; ;), ยอดนักการทหารและนักปกครองแห่งกองธงเหลืองขลิบ(กองธงที่สำคัญที่สุดแห่งราชวงค์ชิง ขึ้นตรงต่อองค์จักรพรรดิ) โดยตัวฟู่เหิงยังมีอีกฐานะหนึ่งเป็นน้องชายของจักรพรรดินีเสี้ยวเสียนฉุน จักรพรรดิเฉียนหลงทรงโปรดปรานฟู่เหิงผู้นี้มากทั้งเรื่องสติปัญญาและความรอบคอบในการทำงานโดยมักจะสอบถามความคิดเห็นจากเขาก่อนตัดสินใจในหลายๆเรื่อง ซึ่งฟู่เหิงเองก็ไม่ทำให้พระองค์ผิดหวังเลยไม่ว่าจะเรื่องการเมืองหรือการทหาร จักรพรรดิเฉียนหลงโปรดปราณเขาถึงขนาดยกย่องว่าเป็นเหมือนน้องชายอีกคนหนึ่ง อีกสิ่งที่แสดงถึงความใส่ใจในตัวฟู่เหิงคือการแต่งตั้งลูกชายของเขาอย่างฝูคังอาน ให้มีบรรดาศักดิ์เป็นกู้ซานเป้ยจื่อเปรียบเสมือนโอรสบุญธรรมอีกคนของพระองค์
จุดเปลี่ยนครั้งสำคัญในชีวิตของเขาคือ สงครามจีน-พม่า ซึ่งต้าชิงต้องพ่ายแพ้ไปแล้วถึง3ครั้งแถมยังต้องเสียหมิงรุ่ยยอดนักการทหารซึ่งมีศักดิ์เป็นหลานชายของเขาไปอีกคน ในครั้งนี้จักรพรรดิเฉียนหลงจึงได้ตัดสินใจระดมเสนาบดีครั้งใหญ่ที่สุดในยุคพระองค์ และยังส่งกองทัพที่ดีที่สุดของราชวงค์ชิงในยุคนั้นอย่างทัพแปดกองธงหวังพิชิตพระเจ้ามังระให้จงได้ โดยพระองค์ได้แต่งตั้งฟู่เหิงให้เป็นผู้นำทัพในศึกครั้งนี้ และทำพิธีส่งกองทัพนี้อย่างยิ่งใหญ่ต่อหน้าพระบรมวงศานุวงศ์แห่งต้าชิงด้วยพระองค์เอง
"ข้าพระองค์เป็นทหาร หลักการใช้ทหารที่ข้าพระองค์ยึดถือมาตลอดก็คือ เมื่อเป็นฝ่ายรุกจงบุกตะลุยอย่างแหลมคมและหนักแน่นปานขุนเขา ยามนำทัพ แม่ทัพจงควบม้านำหน้าทหารสู่สมรภูมิ" นี่คือหนึ่งในคำพูดที่ฟู่เหิงแห่งตระกูลฟู่ฉ่าได้กล่าวเอาไว้ เขาคือยอดนักการทหารที่ดีที่สุดคนหนึ่งในยุคนั้น โดยครั้งนี้ฟู่เหิงเป็นผู้คุมกำลังผสมอันเกรียงไกรของต้าชิงที่ประกอบด้วยทัพแปดกองธง, ทัพฮั่นกองธงเขียว, ทัพไทใหญ่ และทัพเรือฮกเกี้ยน โดยเขาเป็นผู้นำทัพทางบกเข้าโจมตีอาณาจักรอังวะของพม่าอย่างดุเดือด ผสานกับอากุ้ยที่นำทัพเรือ แต่ในครั้งนี้ต้าชิงเองก็ต้องมาเจอกับยอดนักการทหารของพม่าซึ่งสามารถต้านทานกองทัพต้าชิงเอาไว้ได้ในทุกสมรภูมิ อีกทั้งยังใช้ทั้งธรรมชาติและชัยภูมิได้อย่างสมบูรณ์แบบจนสุดท้ายกองทัพต้าชิงต้องตกอยู่ภายใต้วงล้อมของพม่า แต่ถึงอย่างนั้นฟู่เหิงก็ไม่ได้หวาดหวั่นและยังคงนำทหารไปเผชิญหน้ากับกองทัพอังวะอย่างองอาจเพื่อไม่ให้ทหารที่เหลือเสียขวัญไปมากกว่านี้ สมเป็นผู้นำที่ยิ่งใหญ่แห่งต้าชิงแม้รู้ว่าครั้งนี้อาจต้องตายก็ตามที แต่จนแล้วจนรอดอะแซหวุ่นกี้ก็ไม่ได้สั่งทหารเข้าโจมตีทำแต่เพียงล้อมเอาไว้ อีกด้านหนึ่งอากุ้ยก็สามารถโน้มน้าวแม่ทัพต้าชิงทั้งหลายให้เห็นด้วยกับการเจรจาเนื่องจากเป็นทางเลือกที่ดีที่สุดสำหรับทั้งสองฝ่าย เพราะต่างฝ่ายก็สูญเสียมามากเกินพอแล้ว สุดท้ายก็มีการลงนามในสนธิสัญญากองตน เป็นการปิดฉากสงครามจีน-พม่าลงในวันที่ ลงในวันที่ 22 ธันวาคม พ.ศ. 2312
ฟู่เหิงต้องมาเสียชีวิตระหว่างเดินทางกลับต้าชิงได้ไม่นาน ซึ่งสร้างความเศร้าโศกให้แก่จักรพรรดิเฉียนหลงเป็นอย่างมากที่ต้องมาเสียแม่ทัพคนโปรดอย่างฟู่เหิงไป และตำหนิเหล่าแม่ทัพนายกองที่ส่งไปบุกพม่าครั้งนี้อย่างรุนแรง
มาร์เดอร์ 1
มาร์เดอร์ 1,"มาร์เทน"(Sd.Kfz. 135)เป็นรถถังพิฆาตของเยอรมันในช่วงสงครามโลกครั้งที่สอง ติดตั้งอาวุธด้วยปืนต่อต้านรถถัง 7.5 มม. เพ็ก 40 ส่วนใหญ่ของมาร์เดอร์ 1 ถูกสร้างขึ้นบนฐานของ Tracteur Blindé 37L (Lorraine) รถขนปืนใหญ่/รถหุ้มเกราะลำเลียงพลของฝรั่งเศสที่ซึ่งเยอรมันได้ยึดมันมามากกว่าสามร้อยคันภายหลังจากฝรั่งเศสถูกยึดครองในปี ค.ศ. 1940
สแควร์อัป (อีพี)
สแควร์อัป (, มักเขียน SQUARE UP) เป็นอีพีเปิดตัวภาษาเกาหลีของวงเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 15 มิถุนายน ค.ศ. 2018 โดยค่ายวายจีเอนเตอร์เทนเมนต์ มีซิงเกิลนำคือ "ตู-ดู ตู-ดู" (; ) อัลบั้มชื่อ "สแควร์อัป" แปลว่า "เตรียมต่อสู้" อีกนัยหนึ่งหมายถึง "การยืนหยัดอย่างมั่นใจ" ประกอบด้วยเพลงทั้งหมดสี่แทร็ก ตามจำนวนด้านทั้งสี่ของรูปสี่เหลี่ยมที่เป็นแนวคิดอัลบั้ม
ในวันที่ 24 เมษายน ค.ศ. 2018 ยัง ฮย็อน-ซ็อก ผู้บริหารของวายจีเอนเตอร์เทนเมนต์ ได้โพสข้อความลงในเอสเอ็นเอสของเขาว่า ภายในสิ้นปีนี้ แบล็กพิงก์จะกลับมาพร้อมกับเพลงใหม่ในเร็ว ๆ นี้ ต่อมาในวันที่ 17 พฤษภาคม เขาเปิดเผยว่าในเดือนมิถุนายนนี้จะเป็นเดือนของแบล็กพิงก์ จนกระทั่งวันที่ 25 พฤษภาคม ทางวายจียืนยันว่าแบล็กพิงก์จะกลับมาในวันที่ 15 มิถุนายน พร้อมกับอัลบั้มในรูปแบบอีพี ซึ่งเป็นการกลับมาในรอบเกือบหนึ่งปีของกลุ่ม นับตั้งแต่ "แอสอิฟอิตส์ยัวร์ลาสต์" ที่ปล่อยออกมาในวันที่ 22 มิถุนายน ค.ศ. 2017
ในวันที่ 1 มิถุนายน โปสเตอร์ของอัลบั้มถูกเปิดเผยออกมา ตามมาด้วยรายชื่อแทร็กทั้งหมดในวันที่ 5 มิถุนายน และโปสเตอร์เคลื่อนไหวของสมาชิกแต่ละคนในวันที่ 6-9 มิถุนายน ต่อจากนั้นได้ปล่อยโปสเตอร์ทีเซอร์ของอัลบั้มในวันที่ 12-14 มิถุนายน
ในวันที่ 14 มิถุนายน ทีเซอร์ของมิวสิกวิดีโอเพลง "ตู-ดู ตู-ดู" ถูกเผยแพร่ทางช่องอย่างเป็นทางการของแบล็กพิงก์ ในยูทูบ และทางช่องวีไลฟ์แชนแนลของกลุ่ม ต่อมา "แบล็กพิงก์แอเรีย" ซึ่งเป็นร้านค้าที่จัดแสดงและจำหน่ายสินค้าของกลุ่ม ได้เปิดให้แฟน ๆ เข้ามารับชมในวันที่ 16 ถึงวันที่ 24 มิถุนายน โดยจัดขึ้นที่ "แบล็กพิงก์เฮาส์" สถานที่เดียวกับที่ใช้ถ่ายทำรายการเรียลลิตีโชว์ของกลุ่ม ในวันที่ 15 มิถุนายน อีพีถูกปล่อยออกมาพร้อมกับมิวสิกวิดีโอเพลง "ตู-ดู ตู-ดู" ในเวลา 18.00 น. ตามเวลามาตรฐานเกาหลี มิวสิกวิดีโอกำกับโดยซอ ฮย็อน-ซึง
ในช่วงบ่ายของวันที่ 15 มิถุนายน แบล็กพิงก์ได้จัดงานแถลงข่าวการเปิดตัว "สแควร์อัป" ที่เอ็ม-คิวบ์ ในแขวงชินซา โซล ในวันเดียวกันนั้น มีการถ่ายทอดสดพิเศษเพื่อนับถอยหลังผ่านทางช่องวีไลฟ์ของกลุ่ม โดยสมาชิกทั้งสี่ได้พูดคุยเกี่ยวกับเพลงใหม่ที่กำลังจะปล่อยในอีกหนึ่งชั่วโมงข้างหน้า เพื่อเป็นการส่งเสริมอีพี แบล็กพิงก์ได้ปรากฏตัวในรายการ "ไอดอลรูม" ทางช่องเจทีบีซี ในฐานะแขกรับเชิญด้วย
แบล็กพิงก์ได้แสดงคัมแบ็กสเตจในรายการ "มิวสิกคอร์" ทางช่องเอ็มบีซี ในวันที่ 16 มิถุนายน และใน "อินกีกาโย" ทางช่องเอสบีเอส ในวันที่ 17 มิถุนายน โดยมีการแสดงทั้งหมดสองเพลงคือ "ตู-ดู ตู-ดู" และ "ฟอร์เอเวอร์ยัง"
เอนอช ซู กุทเทินแบร์ค
เอนอช ซู กุทเทินแบร์ค (29 กรกฎาคม ค.ศ. 1946 – 15 มิถุนายน ค.ศ. 2018) เป็นวาทยากรชาวเยอรมัน เกิดที่เมืองกุทเทินแบร์ค รัฐบาวาเรีย เป็นสมาชิกสภากุทเทินแบร์ค เป็นบุตรของคาร์ล เทโอดอร์ นักการเมืองพรรคสหภาพสังคมคริสเตียนและโรซา โซเฟีย เอนอช ซู กุทเทินแบร์คเสียชีวิตเมื่อวันที่ 15 มิถุนายน ค.ศ. 2018 ด้วยวัยอายุ 71 ปี
ยัสนายาปอลยานา
ยัสนายาปอลยานา (, แปลว่า: "Bright Glade") เป็นพิพิธภัณฑ์บ้านนักเขียนซึ่งเป็นบ้านเดิมของนักเขียน เลโอ ตอลสตอย อยู่ห่างจากเมืองตูลา ไปทางตะวันตกเฉียงใต้ประมาณ 12 กิโลเมตร (7.5 ไมล์) และอยู่ห่างจากกรุงมอสโก 200 กิโลเมตร (120 ไมล์)
ตอลสตอยเกิดที่บ้านนี้ เขาใช้ที่นี้เขียนนวนิยายเรื่อง "สงครามและสันติภาพ" และ "อันนา คาเรนินา" เขาถูกฝังอยู่ใกล้ ๆ ที่นี้ ตอลสตอยเรียกยัสนายาปอลยานาว่าเป็น "ป้อมปราการวรรณกรรมที่ไม่สามารถเข้าถึงได้"
ในเดือนมิถุนายนปี 1921 ยัสนายาปอลยานาได้กลายเป็นทรัพย์สินของรัฐและกลายเป็นพิพิธภัณฑ์รำลึกอย่างเป็นทางการ โดยผู้อำนวยการแรกคือ Alexandra Tolstaya บุตรสาวของเลโอ ตอลสตอย 
ผู้ดูแลพิพิธภัณฑ์คนปัจจุบันคือเหลนของเหลนของตอลสตอย Vladimir Tolstoy พิพิธภัณฑ์จัตแสดงของใช้ส่วนตัวของตอลสตอย รวมทั้งห้องสมุดที่มีหนังสือกว่า 22,000 เล่ม และสวนสาธารณะที่มีหลุมฝังศพไม่มีอะไรตกแต่งของตอลสตอย
ในเดือนตุลาคมปี 1941 ขณะที่ทหารเยอรมันบุกกรุงมอสโก ลัง 110 ลังที่เต็มไปด้วยทรัพย์สินของพิพิธภัณฑ์ถูกย้ายจากกรุงมอสโกแล้วไปที่เมืองตอมสค์ ที่ดินถูกครอบครองโดยเยอรมันเป็นเวลา 45 วัน โดยเปลื่ยนบ้านของตอลสตอยให้เป็นโรงพยาบาลและทหารเยอรมันที่เสียชีวิตในโรงพยาบาลถูกฝังอยู่รอบ ๆ หลุมฝังศพของตอลสตอย ระหว่างการยึดครองเกิดเพลิงไหม้ที่ชั้นบนของบ้าน หลังสงครามบ้านของตอลสตอยก็ได้รับการบูรณะให้เหมือนกับที่ตอลสตอยเคยอาศัยอยู่ที่นั่น โซเวียตใช้เหตุการณ์นี้เป็นโฆษณาชวนเชื่อว่าชาวเยอรมันไม่สนใจคุณค่าทางวัฒนธรรมของบ้านนี้ ดั่งในภาพยนตร์สารคดีสงครามในปี 1942 เรื่อง "Razgrom Nemetskikh Voysk Pod Moskvoy"
เอตโตเร โรโมลี
เอตโตเร โรโมลี (9 เมษายน ค.ศ. 1938 ที่เมืองฟลอเรนซ์ – 14 มิถุนายน ค.ศ. 2018 ที่เมืองอูดิเน) เป็นนักการเมืองชาวอิตาลี เป็นสมาชิกพรรคฟอร์ซ่า อิตาเลีย และเป็นนายกเทศมนตรีของโกริเซีย ตั้งแต่ปี ค.ศ. 2007 จนถึงปี ค.ศ. 2017
พริทาม ซิงห์
พันตรี พริทาม ซิงห์ (เกิด 2 สิงหาคม ค.ศ. 1976) เป็นนักการเมืองและนักกฎหมายชาวสิงคโปร์ เป็นหัวหน้าพรรคแรงงานและเป็นผู้นำฝ่ายค้านในสภาผู้แทนราษฎรสิงคโปร์ เมื่อวันที่ 8 เมษายน ค.ศ. 2018 ซึ่งก่อนหน้านี้เป็นผู้ช่วยเลขาธิการพรรคแรงงาน ตั้งแต่ปี ค.ศ. 2016 พริทาม ซิงห์เคยเป็นทหารกองทัพสิงคโปร์ จนกระทั่งปี ค.ศ. 2002 และได้รับยศพันตรี ในปี ค.ศ. 2011 ได้มีการเลือกตั้งทั่วไปในประเทศสิงคโปร์ พริทามได้เป็น 1 ใน 5 สมาชิกของพรรคแรงงาน ที่ได้รับการเลือกตั้งให้เป็นสมาชิกสภาผู้แทนราษฎร
อีฟแทค สเปกเตอร์
อีฟแทค สเปกเตอร์ (; ; 20 ตุลาคม ค.ศ. 1940 – ) เป็นนายพลจัตวาชาวอิสราเอลที่เกษียณแล้ว อดีตนักบินรบและผู้บัญชาการฐานทัพอากาศที่เทลนอฟ และรามัต เดวิด เขาทำหน้าที่ในสภาที่ปรึกษาอิสราเอลของสภานโยบายอิสราเอล
สเปกเตอร์เกิดในเปตะห์ติกวา ช่วงที่ยังเป็นปาเลสไตน์ในอาณัติในปี ค.ศ. 1940 พ่อแม่ของเขาเป็นสมาชิกของพอลแมก ซึ่งเป็นกองกำลังพิเศษของฮากานาห์ พ่อของเขาคือสวี สเปกเตอร์ เป็นผู้บัญชาการของปฏิบัติการสรั่งเรือที่ล้มเหลวในปี ค.ศ. 1941 จากภารกิจพอลแมกในประเทศเลบานอน ที่ผู้เข้าร่วมทั้งหมดเสียชีวิต และแม่ของเขาคือโชชานา สเปกเตอร์ ซึ่งเป็นหนึ่งในสมาชิกผู้ก่อตั้งของพอลแมกและทำหน้าที่เป็นผู้ช่วยผู้ปฏิบัติงาน สเปกเตอร์เติบโตขึ้นมาในคิบบุตซ์กิวัต เบรนเนอร์ และคิบบุตซ์ฮูลาตา
สเปกเตอร์ได้จัดการการรบในสงครามหกวัน และเป็นหนึ่งในนักบินที่เกี่ยวข้องกับเหตุการณ์ยูเอสเอส ลิเบอร์ตี เขาเข้ามามีส่วนร่วมในปฏิบัติการริมอน 20 ซึ่งเป็นการรบทางอากาศระหว่างอิสราเอลและสหภาพโซเวียตในช่วงสงครามการบั่นทอนกำลัง ต่อมาได้รบในสงครามยมคิปปูร์ และมีส่วนร่วมในปฏิบัติการโอเปรา ซึ่งอิสราเอลทำการระเบิดเครื่องปฏิกรณ์นิวเคลียร์ของอิรักในปี ค.ศ. 1981 ระหว่างการทำหน้าที่ให้แก่กองทัพอากาศอิสราเอล สเปกเตอร์ได้บัญชาการฝูงบิน 101, 107 และฐานทัพอากาศทั้งที่รามัต เดวิด รวมถึงเทลนอฟ ทั้งนี้ เขาได้ยิงเครื่องบินข้าศึกลงไป 12 ลำ ประกอบด้วย ดัซโซลท์ มิราจ III ที่บินอยู่แปดลำ และแมคดอนเนลล์ ดักลาส เอฟ-4 แฟนทอม 2 ที่บินอยู่สี่ลำ
ในปี ค.ศ. 1992 เขาได้รับรางวัลยิตแซก ซาเดห์ สำหรับหนังสือ"ความฝันสีดำและฟ้า" ซึ่งเป็นเรื่องราวแบบนวนิยายของฝูงบินรบในช่วงสงครามยมคิปปูร์
ตั้งแต่ปี ค.ศ. 2001 เขาได้มีส่วนร่วมในการเคลื่อนไหวเพื่อความหลุดพ้นจากชาวปาเลสไตน์ และในปี ค.ศ. 2003 สเปกเตอร์เป็นหนึ่งในนักบินสำรอง 27 คน และอดีตนักบินได้รับการยกเว้นจากหน้าที่สำรองเพื่อลงนาม "จดหมายของนักบิน" โดยปฏิเสธภารกิจการบินกับเป้าหมายในเวสต์แบงก์และกาซา
เจ้าชายมีชาเอลแห่งปรัสเซีย
เจ้าชายไมเคิลแห่งปรัสเซีย ()
เจ้าชายไมเคิลแห่งปรัสเซีย ประสูติเมื่อวันที่ 3 มีนาคม พ.ศ. 2483 เป็นพระโอรสพระองค์ที่ 2 ใน เจ้าชายหลุยส์ เฟอร์ดินานด์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี โดยภายหลังที่ราชวงศ์ถูกเนรเทศออกนอกประเทศ พระองค์และพระญาติวงศ์ต้องปรับตัวให้เข้ากับฐานะสามัญชน ก่อนจะเสด็จนิวัติกลับประเทศได้พร้อมพระบรมวงศานุวงศ์
เจ้าชายไมเคิล ทรงเสกสมรสจำนวน 2 ครั้งกับ จูตาร์ จอห์น และ บริจิตต์ วอน เวสซา โดยมีพระธิดาดังนี้
เจ้าชายไมเคิล ยังทรงเป็นพระบิดาทูลหัวให้กับ เจ้าชายกียอร์ก ฟรีดริช เจ้าชายแห่งปรัสเซีย พระภาติยะ
เจ้าชายไมเคิลทรงเป็นที่รู้จักกันดีในฐานะ เจ้าชายนักเขียน โดยทรงพระนิพนธ์หนังสือหลายเล่ม ซึ่งเป็นภาษาเยอรมัน ดังนี้
เจ้าชายไมเคิลสิ้นพระชนม์เมื่อวันที่ 3 เมษายน พ.ศ. 2557 สิริพระขันษา 74 ชันษา ซึ่งหลังจากพระองค์สิ้นพระชนม์ได้ 2 ปี ในปี พ.ศ. 2559 บริจิตต์ พระชายาพระองค์ที่ 2 ของเจ้าชายไมเคิล ก็ฆ่าตัวตาย
เจ้าหญิงมารี เซซิลี แห่งปรัสเซีย
เจ้าหญิงมารี เซซิลี แห่งปรัสเซีย ()
เจ้าหญิงมารี เซซิลี ประสูติเมื่อวันที่ 28 พฤษภาคม พ.ศ. 2485 เป็นพระบุตรพระองค์ที่ 3 และพระธิดาพระองค์แรก ใน เจ้าชายหลุยส์ เฟอร์ดินานด์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี
เจ้าหญิงมารี เซซิลีแห่งปรัสเซีย ทรงเสกสมรสกับ ดยุกฟรีดริช ออกัสแห่งโอลเดนบูร์ก เมื่อปี พ.ศ. 2508 โดยพระสวามีนั้นทรงมีความเชี่ยวชาญดานงานเกษตร โดยทั้ง 2 สมรสกันในกรุงเบอร์ลิน และเป็นครั้งแรกของราชวงศ์โฮเอินโซลเลิร์น ที่เสกสมรสในกรุงเบอร์ลิน นับตั้งแต่การเสกสมรสครั้งล่าสุดในปี พ.ศ. 2456 โดยเจ้าหญิงมารี เซซิลีได้รับพระราชทานพระนามตามพระสวามีว่า ดัชเชสฟรีดริช ออกัสแห่งโอลเดนบูร์ก โดยมีพระบุตรดังนี้
ดยุกพอล วัลเดมาร์
ต่อมาเมื่อวันที่ 23 พฤศจิกายน พ.ศ. 2532 ทั้ง 2 ทรงหย่าขาดจากกัน และในปี พ.ศ. 2534 ดยุกฟรีดริช ออกัสแห่งโอลเดนบูร์ก อดีตพระสวามีของพระองค์ก็ได้สมรสใหม่กับ เคาน์เตสโดนาทาแห่งแคชเทล-รูเดนฮุสเซน ซึ่งเป็นอดีตพระชายาใน เจ้าชายหลุยส์ เฟอร์ดินานด์แห่งปรัสเซีย (2487-2520) ผู้เป็นพระอนุชาแท้ๆในเจ้าหญิงมารี เซซิลี
เจ้าหญิงมารี เซซิลีและพระบุตร ทรงมีสิทธิในการสืบทอดราชบัลลังก์อังกฤษ เนื่องจากทรงสืบเชื้อสายมาจาก เจ้าหญิงวิกตอเรีย พระราชกุมารี พระราชธิดาพระองค์ใหญ่ใน สมเด็จพระราชินีนาถวิกตอเรียแห่งสหราชอาณาจักร แต่ยกเว้นพระโอรสของพระองค์เท่านั้น เนื่องจากต้องสืบฐานันดรจากพระบิดา
เจ้าหญิงคิราแห่งปรัสเซีย
เจ้าหญิงคิราแห่งปรัสเซีย ()
เจ้าหญิงคิราแห่งปรัสเซีย ประสูติเมื่อวันที่ 27 มิถุนายน พ.ศ. 2486 เป็นพระบุตรพระองค์ที่ 4 และพระธิดาพระองค์ที่ 2 ใน เจ้าชายหลุยส์ เฟอร์ดินานด์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี ทรงเสกสมรสกับ ทอมัส รีเปรเนอร์ เมื่อวันที่ 10 กันยายน พ.ศ. 2516 โดยมีพระธิดาร่วมกันเพียง 1 คน คือ
ต่อมาในปี พ.ศ. 2527 ทรงหย่าขาดจากพระสวามี
เจ้าหญิงคิรา สิ้นพระชนม์เมื่อวันที่ 10 มกราคม พ.ศ. 2547 สิริพระชันษา 60 ชันษา หลังจากทรงทุกข์ทนทรมานจากพระอาการป่วยอย่างรุนแรง
แอนท์-แมน และ เดอะ วอสพ์
แอนท์-แมน และ เดอะ วอสพ์ () เป็นภาพยนตร์แนวซูเปอร์ฮีโร่จากประเทศสหรัฐอเมริกา ดัดแปลงจากตัวละคร Ant-Man และ Wasp ของมาร์เวลคอมิกส์ ผลิตโดยมาร์เวลสตูดิโอส์และจัดจำหน่ายโดยวอลท์ดิสนีย์สตูดิโอโมชั่นพิคเจอร์ส เป็นภาคต่อของ "มนุษย์มดมหากาฬ" (พ.ศ. 2558) และเป็นภาพยนตร์ลำดับที่ 20 ในจักรวาลภาพยนตร์มาร์เวล กำกับโดย Peyton Reed เขียนบทโดย Chris McKenna, Erik Sommers, Paul Rudd, Andrew Barrer, และ Gabriel Ferrari นำแสดงโดย Paul Rudd รับบทเป็น Scott Lang และ Evangeline Lilly รับบทเป็น Hope van Dyne ร่วมกับนักแสดงคนอื่น ๆ ได้แก่ Michael Peña, Walton Goggins, Bobby Cannavale, Judy Greer, Tip "T.I." Harris, David Dastmalchian, Hannah John-Kamen, Abby Ryder Fortson, Randall Park, Michelle Pfeiffer, Laurence Fishburne, และ Michael Douglas ซึ่งในภาพยนตร์เรื่องนี้ทั้ง Ant-Man และ The Wasp ต้องร่วมมือกันกับ Hank Pym เพื่อช่วยเหลือ Janet van Dyne ออกมาจาก Quantum realm
การวางแผนสร้างภาพยนตร์ภาคต่อของ "Ant-Man" เริ่มขึ้นไม่นานนักหลังจากภาพยนตร์ภาคแรกออกฉาย และได้รับการประกาศการสร้างและชื่อเรื่องเมื่อเดือนตุลาคม ค.ศ. 2015 โดยยืนยันตั้งแต่ตอนแรกว่า Rudd และ Lily จะกลับมารับบทเดิมในภาคแรก หลังจากนั้นหนึ่งเดือนจึงมีการประกาศว่า Peyton Reed จะกลับมากำกับ การถ่ายทำมีขึ้นตั้งแต่สิงหาคมถึงพฤศจิกายน ค.ศ. 2017 ที่ไพน์วู้ดแอตแลนตาสตูดิโอในฟาเยตต์เคาน์ตี้ จอร์เจีย และสถานที่อื่น ๆ ได้แก่ เมโทรแอตแลนตา ซานฟรานซิสโก เมืองซาวานนาห์ในรัฐจอร์เจีย และฮาวาย
"แอนท์-แมน และ เดอะ วอสพ์" ออกฉายรอบปฐมทัศน์โลกที่เมืองฮอลลีวูด ในวันที่ 25 มิถุนายน ค.ศ. 2018 และออกฉายทั่วไปเมื่อ 6 กรกฎาคม ค.ศ. 2018 ทั้งระบบปกติ ไอแมกซ์ และสามมิติ ทำรายได้ทั่วโลกรวม 621 ล้านดอลลาร์สหรัฐ เป็นภาพยนตร์ที่ทำรายได้สูงสุดอันดับที่ 7 ใน ค.ศ. 2018 ได้รับคำชื่นชมในด้านความตลกเบาสมอง และการแสดงของนักแสดงในเรื่อง โดยเฉพาะ Rudd และ Lilly
ซอนย่า สเกอร์ฟิลด์
ซอนย่า สเกอร์ฟิลด์ (19 กันยายน ค.ศ. 1928 – 14 มิถุนายน ค.ศ. 2018) เป็นเจ้าของร่วมทีมฮอกกี้ คัลการี เฟลมส์ ตั้งแต่ปี ค.ศ. 1985 จนถึงปี ค.ศ. 1994 ซอนย่าได้รับรางวัลชนะเลิศลีกฮอกกี้อาชีพแชมป์เปี้ยนชิพส์ ในปี ค.ศ. 1989.
แอนดี แมสซีย์ (วาทยากร)
แอนดี แมสซีย์ (1 พฤษภาคม ค.ศ. 1946 – 1 มิถุนายน ค.ศ. 2018) เป็นวาทยากรและคีตกวีชาวอังกฤษ รู้จักกันส่วนใหญ่ในสหรัฐอเมริกา ในปี ค.ศ. 1991– ค.ศ. 2002 แอนดี แมสซีย์เป็นวิทยากรหลักในโตเลโด ซิมโฟนี ออเครสตรา ก่อนหน้านี้ตำแหน่งหลักเขาเคยเป็นวาทยากรของเฟรสโน ฟิลฮาร์โมนิก, เดอะ นิว ออลีนส์ ฟิลฮาร์โมนิก-ซิมโฟนี ออเครสตรา และโรดไอแลนด์ ฟิลฮาร์โมนิก ซิมโฟนี ออเครสตรา แอนดี แมสซีย์ เสียชีวิตที่บ้านในรัฐเวอร์มอนต์ เมื่อวันที่ 1 มิถุนายน ค.ศ. 2018 ด้วยวัยอายุ 72 ปี ภายหลังต่อสู้กับโรคมะเร็งมาอย่างยาวนาน
ซัม มัวร์ (ผู้เผยแพร่)
ซัม มัวร์ (25 ตุลาคม ค.ศ. 1929 – 1 มิถุนายน ค.ศ. 2018) เป็นนักเผยแพร่ชาวเลบานอน-อเมริกัน เคยเป็นผู้บริหารระดับสูงบริษัททอมัส เนลสัน ตั้งแต่ปี คศ. 1969 จนถึงปี ค.ศ. 2005 ซัม มัวร์เกิดที่เมืองเบรุต ประเทศเลบานอน เขาอพยพมาอยู่ในสหรัฐอเมริกา ในช่วงคริสตทศวรรษที่ 1950 และเข้าศึกษาในมหาวิทยาลัยโคลอมเบีย และมหาวิทยาลัยเซ้าท์ คาโรลีนา มัวร์มีภรรยาชื่อ เป๊กกี้ มีบุตรด้วยกัน 3 คน มัวร์เสียชีวิตในวันที่ 1 มิถุนายน ค.ศ. 2018 ด้วยวัย 88 ปี
อะเลคซันดร์ โกโลวิน (นักฟุตบอล)
อะเลคซันดร์ เซียร์เกเยวิช โกโลวิน (; เกิด 30 พฤษภาคม ค.ศ. 1996) เป็นนักฟุตบอลชาวรัสเซีย ปัจจุบันเล่นในตำแหน่งกองกลางให้กับมอนาโก และทีมชาติรัสเซีย
อ็องเดร เดอวาก
อ็องเดร เดอวาก (12 มีนาคม ค.ศ. 1944 – พฤษภาคม/มิถุนายน ค.ศ. 2018) เป็นนักแข่งรถจักรยานยนต์มืออาชีพชาวฝรั่งเศส อ็องเดร เดอวากเริ่มแข่งขันรถจักรยานยนต์ตั้งแต่ปี ค.ศ. 1967 ถึง ค.ศ. 1970 เคยเข้าร่วมการแข่งขันในโอลิมปิกฤดูร้อน 1964
เกี่ยวกันไหม
"เกี่ยวกันไหม (You?)" เป็นซิงเกิลเพลงของวรันธร เปานิล ในปี พ.ศ. 2560 จากมินิอัลบั้มปี พ.ศ. 2560 "Bliss" ผู้ประพันธ์คำร้องและทำนอง คือ แทน ลิปตพัลลภ, และปณิธิ เลิศอุดมธนา ผู้เรียบเรียง คือ แทน ลิปตพัลลภ เพลงนี้ออกจำหน่ายในวันที่ 16 พฤศจิกายน พ.ศ. 2560
เป็นเพลงที่พูดถึงความสงสัยของผู้หญิงคนหนึ่งอันก่อเกิดจากความรู้สึกว่าตนเองนั้นแปลกไป ดูไม่เป็นตัวเองเลย หรือว่าจริงๆเรานั้นกำลังตกหลุมรักใช่หรือเปล่านะ ? หรือว่าเธอนั้นคือต้นเหตุของความแปลกในตัวฉัน เรื่องทั้งหมดที่เกิดขึ้นนั้น เกี่ยวกับเธอรึเปล่า
มิวสิควีดิโอเพลงนี้กำกับโดย “วรรณแวว และแวววรรณ หงษ์วิวัฒน์“ ที่เคยกำกับภาพยนตร์สารคดีแนวโรดมูฟวี่เรื่อง “Wish Us Luck ขอให้เราโชคดี”
จอห์นนี่ คียส์
จอห์นนี่ คียส์ (21 กุมภาพันธ์ ค.ศ. 1940 – 3 มิถุนายน ค.ศ. 2018) เป็นนักแสดงภาพยนตร์ลามก ลูกครึ่งแอฟริกา-อเมริกัน เมื่อปี ค.ศ. 1972 จอห์นนี่ คียส์ เคยแสดงภาพยนตร์เรื่องเบื้องหลังประตูเขียว ("Behind the Green Door") คียส์ยังดำเนินการในภาพยนตร์ นอกเหนือจากแสดงผลงานภาพยนตร์ผู้ใหญ่แล้ว เขายังแสดงในละครเวทีและโรงละคร เป็นนักมวย นักร้อง และตัวแทนเพศ
โรเบิร์ต ฟอร์แฮน
โรเบิร์ต ฟอร์แฮน (27 มีนาคม ค.ศ. 1936 – 3 มิถุนายน ค.ศ. 2018) เป็นนักฮอกกี้น้ำแข็งชาวแคนาดา เคยเข้าร่วมการแข่งขันโอลิมปิกฤดูหนาว 1960 และโอลิมปิกฤดูหนาว 1964 เกิดที่เมืองนิวมาร์เก็ต รัฐออนแทรีโอ ฟอร์แฮนได้รับรางวัลเหรียญเงินในการแข่งขันโอลิมปิกฤดูหนาว 1960 และได้ที่สี่ในการแข่งขันโอลิมปิกฤดูหนาว 1964 โรเบิร์ต ฟอร์แฮน เสียชีวิตเมื่อวันที่ 3 มิถุนายน ค.ศ. 2018 ด้วยวัย 82 ปี
อำมาตย์ตรี หลวงศรีสุพรรณราช
ประวัติ หลวงศรีสุพรรณราช (แสวง ศรีสุพรรณราช)
๑.คุณลุงฉิม
๒.คุณป้าเจียม
๓.คุณป้าก๊ก
๔.คุณหลวงศรีสุพรรณราช
วันที่ ๘ กันยายน พ.ศ. ๒๔๖๒ ได้รับพระราชทานยศ เป็น รองอำมาตย์ตรี
วันที่ ๑ กันยายน พ.ศ. ๒๔๖๗ ได้รับพระราชทานยศ เป็น รองอำมาตย์โท
วันที่ ๘ กรกฎาคม พ.ศ. ๒๔๖๙ ได้รับพระราชทานยศ เป็น รองอำมาตย์เอก
วันที่ ๘ กรกฎาคม พ.ศ. ๒๔๗๐ ได้รับพระราชทานยศ เป็น อำมาตย์ตรี
วันที่ ๒๐ สิงหาคม พ.ศ. ๒๔๖๒ ได้รับพระราชทานบรรดาศักดิ์ เป็น ขุนศรีสุพรรณราช
วันที่ ๘ กรกฎาคม พ.ศ. ๒๔๗๑ ได้รับพระราชทานบรรดาศักดิ์ เป็น หลวงศรีสุพรรณราช
วันที่ ๘ กรกฎาคม พ.ศ. ๒๔๗๒ ได้รับพระราชทานเบญจมาภรณ์ มงกุฎไทย (บ.ม.)
วันที่ ๖ กรกฎาคม พ.ศ. ๒๔๗๔ ได้รับพระราชทานเบญจมาภรณ์ ช้างเผือก (บ.ช.)
วันที่ ๒๐ พฤษภาคม พ.ศ. ๒๔๘๐ ได้รับพระราชทานจตุรถาภรณ์ มงกุฎไทย (จ.ม.)
วันที่ ๒๓ พฤษภาคม พ.ศ. ๒๔๘๑ ได้รับพระราชทานจตุรถาภรณ์ ช้างเผือก (จ.ช.)
วันที่ ๒๐ สิงหาคม พ.ศ. ๒๔๘๔ ได้รับพระราชทานตริตาภรณ์ มงกุฎไทย (ต.ม.)
วันที่ ๒๐ สิงหาคม พ.ศ. ๒๔๘๔ ได้รับพระราชทานเหรียญจักรพรรดิ์มาลา (ร.จ.พ.)
วันที่ ๒๐ สิงหาคม พ.ศ. ๒๔๘๕ ได้รับพระราชทานตริตาภรณ์ ช้างเผือก (ต.ช.)
คุณพ่อรักงานทางด้านเกษตรกรรมนี้มาก แม้จะรับราชการทางด้านบัญชีก็ตาม ได้มีความใฝ่ฝันอยู่เสมอที่จะได้เป็นเจ้าของสวนหรือฟาร์มสักแห่งหนึ่ง เนื่องจากตำแหน่งหน้าที่คณะกรรมการตรวจเงินแผ่นดิน ทำให้ต้องออกตรวจราชการต่างจังหวัดอยู่เสมอ และต้องอยู่แห่งละนานวัน จึงยังไม่มีโอกาสให้จับงานทางด้านกสิกรรมอย่างจริงจัง แม้กระนั้นด้วยใจรัก ก็ได้จับจองที่ดินที่ตำบลดงบัง จังหวัดปราจีนบุรีไว้ ตั้งแต่ครั้งการเดินทางยังยากลำบาก เพราะยังไม่มีรถไฟไปถึง ได้ลงทุนทำไร่ในที่ดินแห่งนั้นอยู่พักหนึ่ง แต่ไม่ประสพความสำเร็จแต่อย่างใด ทั้งนี้เพราะไม่มีเวลาที่จะไปควบคุมด้วยตนเอง และความรู้ทางด้านกสิกรรมมียังไม่เพียงพอ แต่คุณพ่อไม่เคยท้อถอยหรือหมดความมานะพยายาม กลับเป็นการกระตุ้นให้ศึกษาหาความรู้ทางด้านนี้เพิ่มขึ้น จนกระทั่ง พ.ศ. ๒๔๘๙ หลังจากสงครามโลกครั้งที่สองสงบลงแล้ว คุณพ่อได้กราบถวายบังคมลาจากราชการ เพื่อขอรับพระราชทานบำนาญ และในระยะนี้เองที่ท่านได้มีโอกาสอย่างเต็มที่ในการประกอบกิจทางด้านกสิกรรม คุณพ่อเคยปรารภ เสมอมาว่า “การทำกสิกรรมก็ทำให้มีการอยู่ดีกินดีได้เหมือนกัน ถ้าทำถูกวิธีและโอกาส” ในขณะนั้นเผอิญได้รับการชักชวนจากเพื่อนฝูงหลายท่าน ให้ไปทำไร่ที่จังหวัดจันทบุรี จึงได้เดินทางไปดูและตัดสินใจซื้อที่ดินที่นั่น ในระยะแรกได้ทำการปลูกอ้อยและทำน้ำตาลทรายอยู่สามปี มีการขาดทุนทุกปี เพราะราคาน้ำตาลลด เนื่องจากยังไม่มีการจำกัดการสั่งน้ำตาลเข้าในประเทศ และอีกประการหนึ่งมีทุนรอนไม่เพียงพอจะขยายงานใหญ่โตได้ จึงหันมาปลูกส้มเขียวหวานและยางพาราแทนเป็นส่วนใหญ่ นอกจากนั้นก็มีเงาะมังคุด และทุเรียนอยู่บ้าง เมื่อ พ.ศ. ๒๔๙๓ และอีก ๕ ปีต่อมา ส้มก็ให้ผลแต่ไม่สมบูรณ์ เกิดอุปสรรคต่างๆหลายอย่าง คุณพ่อได้พยายามปรับปรุงแก้ไข โดยการศึกษาค้นคว้าด้วยตนเองจากตำราจากต่างประเทศบ้าง ขอความช่วยเหลือจากผู้ทรงคุณวุฒิฯและเชี่ยวชาญในด้านเกษตรกรรมบ้าง เป็นต้นว่า 
อาจารย์เริ่ม บูรณฤกษ์ อาจารย์อารี แก้วงาม และอีกหลายท่านที่ได้ให้คำช่วยเหลือแนะนำ จนส้มได้ผลเป็นที่พอใจ ผลประโยชน์ที่ได้มาทั้งหมดนั้นได้กลับทุ่มเทลงไปในการปรับปรุงสวนส้มให้เจริญยิ่งขึ้นทั้งสิ้น โดยไม่ได้คำนึงถึงประโยชน์สุขส่วนตัวเลย คุณพ่อรักและฝังจิตใจอยู่กับไร่ที่จันทบุรีอย่างจริงจัง จนกระทั่งเคยปรารภกับลูกว่า ถ้าหากท่านหาชีวิตไม่แล้ว ก็ขอให้ฝังร่างของท่านไว้ที่สวนจันทบุรีนี้ พร้อมทั้งได้กำหนดสถานที่ไว้อย่างเรียบร้อย
อามันด์ ดาเลม
อามันด์ ดาเลม (5 มิถุนายน ค.ศ. 1938 – 28 กุมภาพันธ์ ค.ศ. 2018) เป็นนักการเมืองชาวเบลเยียม ในตำแหน่งนายกเทศมนตรีเมืองโรเชฟอร์ท (1970–1994), วุฒิสภา (1979–1994), รัฐมนตรีในรัฐบาลวอลลูน (1985–1992) และผู้ว่าราชการมณฑลนามูร์
เอดูอาร์ แฟร็อง
เอดูอาร์ แฟร็อง (25 เมษายน ค.ศ. 1965 – 1 กุมภาพันธ์ ค.ศ. 2018) เป็นนักการเมืองชาวฝรั่งเศส และเป็นสมาชิกพรรคแนวร่วมแห่งชาติ เอดูอาร์ แฟร็อง เคยเป็นสมาชิกสภายุโรปพรรคแนวร่วมแห่งชาติและเป็นสมาชิกสภาแคว้นบูร์กอญ ในปี ค.ศ. 2009 แฟร็องได้รับเลือกให้เป็นผู้ท้าชิงการเลือกตั้งสมาชิกสภาแคว้นฝรั่งเศส ค.ศ. 2010 ในแคว้นบูร์กอญ แฟร็องได้รับการเลือกตั้งให้เป็นสมาชิกสภายุโรปในเดือนพฤษภาคม ค.ศ. 2014
เจิ้ง จินย่าน
เจิ้ง จินย่าน (ภาษาจีน: 曾金燕; เกิด 9 ตุลาคม ค.ศ. 1983) เป็นบล็อกเกอร์และนักกิจกรรมด้านสิทธิมนุษยชนชาวจีน สามีของเขาเป็นนักกิจกรรมด้านโรคเอดส์และทรัพยากรธรรมศาสตร์ ชื่อ ฮู เจีย เจิ้งได้รับความนิยมจากบล็อกของเธอ เจิ้งถูกจับกุมในบ้านของเธอเมื่อเดือนสิงหาคม ค.ศ. 2006 และข้อมูลในบล็อกของเธอถูกเฝ้าระวังอย่างต่อเนื่องและตำรวจได้สั่งบล็อก เจิ้งได้อัพเดตบล็อกของเธอ จนถึงเดือนกรกฎาคม ค.ศ. 2008 ก่อนที่เธอจะหายไป
เจ้าหญิงเฟลิซิตัสแห่งปรัสเซีย
เจ้าหญิงเฟลิซิตัสแห่งปรัสเซีย ()
เจ้าหญิงเฟลิซิตัสแห่งปรัสเซีย ประสูติเมื่อวันที่ 7 มิถุนายน พ.ศ. 2477 เป็นพระธิดาพระองค์ใหญ่ใน เจ้าชายวิลเฮล์มแห่งปรัสเซีย (2449-2483) และ โดโรเทีย ซอลเวียติ เป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี โดยทรงมีพระขนิษฐา 1 พระองค์คือ
โดยเมื่อ สงครามโลกครั้งที่หนึ่ง เจ้าชายวิลเฮล์ม มกุฎราชกุมารแห่งปรัสเซีย พระอัยกาของพระองค์ได้ถูกเนรเทศสู่เนเธอร์แลนด์ ในปีพ.ศ. 2461 ซึ่งทำให้สถาบันกษัตริย์แห่งเยอรมันล่มสลาย โดย เจ้าชายวิลเฮล์มแห่งปรัสเซีย (2449-2483) พระบิดาของพระองค์ถูกสังหารในประเทศฝรั่งเศส เมื่อปี พ.ศ. 2483 ขณะเกิดสงครามโลกครั้งที่สอง
พระองค์ทรงเสกสมรสกับ ดินนิส คาร์ล ฟริดริช วอน เดอ โอสเทน เมื่อวันที่ 12 ธันวาคม พ.ศ. 2501 มีพระบุตรดังนี้
ต่อมา ทรงหย่าขาดจากพระสวามีคนแรกในปี พ.ศ. 2515 ต่อมาเมื่อวันที่ 27 ตุลาคมในปีเดียวกัน ทรงเสกสมรสใหม่กับ จอร์ก ฮาร์ตวิก วอน นอสทิส-วอลวิส โดยมีพระธิดาร่วมกันคนเดียวคือ 
พระองค์สิ้นพระชนม์เมื่อวันที่ 1 สิงหาคม พ.ศ. 2552 สิริพระชันษา 75 ชันษา โดยครอบครัวของพระองค์ไม่ได้เปิดเผยถึงสาเหตุการสิ้นพระชนม์
ไอบีเอ็มพีซีดอส
IBM PC DOS (ย่อมาจากคำว่า "IBM personal computer disk operating system") เป็นระบบปฏิบัติการสำหรับคอมพิวเตอร์ส่วนบุคคลของไอบีเอ็มซึ่งหยุดพัฒนาแล้ว ผลิตและวางจำหน่ายโดยไอบีเอ็มตั้งแต่ต้นคริสต์ทศวรรษ 1980 จนถึงคริสต์ทศวรรษ 2000 โดย PC DOS รุ่นก่อนรุ่น 6.1 เป็น MS-DOS รุ่นที่อยู่ภายใต้ยี่ห้อไอบีเอ็ม หลังจากรุ่น 6.1 PC DOS ได้กลายเป็นผลิตภัณฑ์ของไอบีเอ็มต่างหาก
สตูเดอเบเกอร์ ยูเอส6 รถบรรทุกขนาด 2½-ตัน 6x6
สตูเดอเบเกอร์ ยูเอส6 เป็นรถบรรทุก หนึ่งในตระกูลรถบรรทุกขนาด 2½-ตัน 6x6 และ 5-ตัน 6x4 โดยบริษัทสตูเดอเบเกอร์และบริษัทมอเตอร์คาร์ REO ในช่วงสงครามโลกครั้งที่สอง
Cmd.exe
พร้อมท์คำสั่ง () หรือที่รู้จักกันในชื่อ cmd.exe หรือ cmd (ชื่อไฟล์ปฏิบัติการ) เป็นอินเทอร์พรีเตอร์บรรทัดคำสั่งบนระบบปฏิบัติการวินโดวส์เอ็นที วินโดวส์ซีอี โอเอส/2 และ eComStation และเป็นส่วนประกอบคู่กับ COMMAND.COM ในระบบจำพวกดอสและวินโดวส์ 9x (ในวินโดวส์ 9x เรียกว่า "พร้อมท์ MS-DOS" (MS-DOS Prompt)) และมีความคล้ายคลึงกับเชลล์ยูนิกซ์ที่ใช้บนระบบปฏิบัติการแบบยูนิกซ์ โดยโปรแกรมพร้อมท์คำสั่งรุ่นแรกสำหรับวินโดวส์เอ็นทีถูกพัฒนาโดย Therese Stowell
COMMAND.COM
COMMAND.COM เป็นอินเทอร์พรีเตอร์บรรทัดคำสั่งปริยายสำหรับระบบปฏิบัติการดอส วินโดวส์ 95 วินโดวส์ 98 และวินโดวส์มี และเป็นส่วนติดต่อผู้ใช้ปริยายในดอส โดยมีหน้าที่เพิ่มเติมคือตั้งค่าระบบโดยเรียกใช้ไฟล์การกำหนดค่า AUTOEXEC.BAT เมื่อโปรแกรมแรกเริ่มทำงานหลังจากบูตระบบ รวมถึงทำหน้าที่เป็นต้นกำเนิดของกระบวนการทั้งหมดด้วย COMMAND.COM รุ่นใหม่บนระบบปฏิบัติการโอเอส/2 และวินโดวส์เอ็นทีจะเป็น cmd.exe ถึงแม้ว่า COMMAND.COM จะพร้อมใช้งานบนระบบปฏิบัติการเหล่านั้นซึ่งเป็นรุ่น IA-32 ก็ตาม
COMMAND.COM เป็นโปรแกรมดอส โปรแกรมที่เรียกใช้จาก COMMAND.COM จะเป็นโปรแกรมดอสที่ใช้ MS-DOS API ในการสื่อสารข้อมูลกับระบบปฏิบัติการ (ดอส)
COMMAND.COM มีโหมดการทำงานอยู่ด้วยกันสองโหมดในรูปแบบเชลล์ โดยโหมดแรกจะเป็นโหมดแบบโต้ตอบ ซึ่งสำหรับดำเนินการคำสั่งที่ผู้ใช้พิมพ์โดยทันที โหมดที่สองจะเป็นโหมดแบบกลุ่ม ซึ่งดำเนินการลำดับคำสั่งที่กำหนดไว้ล่วงหน้าซึ่งถูกเก็บไว้เป็นไฟล์ข้อความที่มีนามสกุลไฟล์ .BAT
คำสั่งภายในเป็นคำสั่งที่บรรจุไว้ภายในไบนารีของ COMMAND.COM โดยตรง ซึ่งพร้อมใช้งานตลอดเวลา แต่สามารถเรียกใช้ได้เพียงจากอินเทอร์พรีเตอร์คำสั่งโดยตรงเท่านั้น
คำสั่งทั้งหมดจะถูกดำเนินการหลังจากกดปุ่ม ที่ท้ายบรรทัดคำสั่ง โดยคำสั่งใน COMMAND.COM จะไม่คำนึงถึงตัวอักษรพิมพ์ใหญ่-เล็ก หมายความว่าสามารถพิมพ์คำสั่งได้โดยจะเป็นตัวพิมพ์ใหญ่หรือตัวพิมพ์เล็กก็ได้โครงสร้างการควบคุมมักจะถูกใช้ภายในไฟล์ชุดคำสั่ง ถึงแม้ว่าจะสามารถใช้โครงสร้างเหล่านั้นแบบโต้ตอบได้ก็ตามเมื่อจะจบการทำงาน คำสั่งภายนอกทั้งหมดจะต้องส่งรหัสการส่งกลับ (เป็นค่าระหว่าง 0 ถึง 255) ไปยังโปรแกรมที่เรียก โดยโปรแกรมส่วนใหญ่จะมีแบบแผนบางอย่างสำหรับรหัสการส่งกลับนั้นด้วย (ตัวอย่างเช่น ค่า 0 สำหรับการดำเนินการที่สำเร็จ)
หากมีโปรแกรมใด ๆ ถูกเรียกโดย COMMAND.COM คำสั่งภายใน IF พร้อมคำสั่งแบบเงื่อนไข ERRORLEVEL จะสามารถนำมาใช้ทดสอบเงื่อนไขข้อผิดพลาดของโปรแกรมภายนอกที่เรียกล่าสุดได้
คำสั่งภายในจะไม่สร้างค่าใหม่ภายใต้ COMMAND.COM
ไฟล์ชุดคำสั่งสำหรับ COMMAND.COM มีตัวแปรสี่ชนิดดังต่อไปนี้:
Because DOS is a single-tasking operating system, piping is achieved by running commands sequentially, redirecting to and from a temporary file. COMMAND.COM makes no provision for redirecting the standard error channel.ความยาวบรรทัดคำสั่งในโหมดแบบโต้ตอบจะถูกจำกัดไว้ที่ 126 ตัวอักษร
"Loading COMMAND.COM" message can be seen on a HUD view of the Terminator and the internal viewport of RoboCop when he reboots.
In the CGI children's TV series "ReBoot", which takes place inside computers, the leader of a system (the equivalent of a city) is called the COMMAND.COM.
The "command.com" domain once hosted a website with an image of a command prompt that has finished running the "dir" command on the root of an empty C drive. However, the resulting command incorrectly displayed the . and .. directories, which are never shown in the root of a drive.
เฮิร์ซล์ โบดิงเงอร์
อาลัฟ (เกษียณ) เฮิร์ซล์ โบดิงเงอร์ (; ; ค.ศ. 1943 – ) เป็นนายพลที่เกษียณแล้วในกองกำลังป้องกันประเทศอิสราเอล และอดีตผู้บัญชาการทหารแห่งกองทัพอากาศอิสราเอล ปัจจุบัน โบดิงเงอร์เป็นสมาชิกของคณะกรรมการผู้บริหารระดับสูงของมหาวิทยาลัยแอเรียล
โบดิงเงอร์เกิดในประเทศอิสราเอลและเข้าร่วมกองทัพอากาศอิสราเอลในปี ค.ศ. 1961 เขารับอาสาที่จะเข้าเรียนที่สถาบันการบินและสำเร็จการศึกษาเป็นนักบินรบ โดยขับเครื่องบินดัซโซลท์ มีเตเร IV และซุด อวีเตชอง วอตัวร์ ในช่วงสงครามหกวัน โบดิงเงอร์ทำหน้าที่เป็นนักบินวอตัวร์และเข้าร่วมปฏิบัติการมอกด์ โดยโจมตีสนามบินในประเทศอิรักและอียิปต์ รวมถึงทำลายตูโปเลฟ ตู-16 ซึ่งเป็นเครื่องบินทิ้งระเบิดบนพื้นดินไป 10 ลำ ส่วนในช่วงสงครามยมคิปปูร์ เขาได้เป็นนักบินดัซโซลท์ มิราจ III และได้ยิงมิโคยัน-กูเรวิชค์ มิก-17 ของประเทศซีเรีย รวมถึงในช่วงความขัดแย้งหลังสงคราม เขาได้ยิงมิโคยัน-กูเรวิชค์ มิก-21 ที่บินอยู่เหนือประเทศเลบานอน
โบดิงเงอร์มาบังคับการกองทัพอากาศอิสราเอลตั้งแต่เดือนมกราคม ค.ศ. 1992 ถึงเดือนกรกฎาคม ค.ศ. 1996 ในอาชีพ 35 ปีของเขา โบดิงเงอร์สะสมชั่วโมงบินไว้ประมาณ 6,000 ชั่วโมง และดำเนินการการก่อกวนทางอากาศ 451 แห่ง
หลังเกษียณจากกองทัพอากาศ โบดิงเงอร์ได้รับการแต่งตั้งให้เป็นหัวหน้าบริษัทราดาอิเล็กทรอนิกส์อินดัสทรี ส่วนในคริสต์ทศวรรษ 2000 เขาได้เป็นหัวหน้าคณะกรรมการแต่งตั้งโดยชาอูล โมฟาซ ผู้เป็นรัฐมนตรีว่าการกระทรวงคมนาคม เพื่อเตรียมแผนแม่บทสำหรับสนามบินของประเทศอิสราเอล
จีน-บาติสต์ คิม
จีน-บาติสต์ คิม (เกิด 26 มกราคม ค.ศ. 1966) เป็นผู้ลี้ภัย-ผู้แปรพักตร์
ทางการเมืองจากประเทศเกาหลีใต้ในทวีปยุโรป จีน-บาติสต์ คิมเกิดที่ประเทศเกาหลีใต้. ในปี ค.ศ. 2007 จีน-บาติสต์ ประกาศแยกตัวออกจากเปียงยางและเขาจะไม่ร่วมทำงานกับประเทศเกาหลีเหนืออีกต่อไป ระหว่างที่เขาออกจากราชการทางการเมือง ปัจจุบันเขาอาศัยในอานซี ประเทศฝรั่งเศส กับครอบครัว และได้เขียนอัตชีวประวัติของเขา หนังสือและบทความในเพจเฟสบุ๊ค
พัก ยอง-ชุล
พัก ยอง-ชุล (1 เมษายน ค.ศ. 1965 – 14 มกราคม ค.ศ. 1987) เป็นนักกิจกรรม นักเคลื่อนไหวทางประชาธิปไตยชาวเกาหลีใต้ เสียชีวิตอย่างทรมาน ซึ่งเป็นการจุดชนวนให้เกิดเหตุการณ์การลุกฮือขึ้นต่อต้านรัฐบาลเผด็จการของชอน ดูวัน (Chun Doo-hwan) ในเดือนกรกฎาคม ค.ศ. 1987
ปฏิบัติการครูเซเดอร์
ปฏิบัติการครูเซเดอร์ เป็นปฏิบัติการทางทหารในช่วงสงครามโลกครั้งที่สองโดยกองทัพที่แปดของอังกฤษเข้าปะทะกับกองกำลังฝ่ายอักษะในแอฟริกาเหนือในช่วงระหว่างวันที่ 18 พฤศจิกายน และ 30 ธันวาคม ค.ศ. 1941 ปฏิบัติการครั้งนี้เป็นความมุ่งหมายที่จะบรรเทาการล้อมทูบลักในปี ค.ศ. 1941 กองทัพที่แปดได้พยายามที่จะทำลายกองกำลังยานเกราะของฝ่ายอักษะก่อนที่จะรุกด้วยทหารราบ แผนการกลับล้มเหลว เมื่อหลังจากจำนวนของการสู้รบที่ไม่เป็นผล กองพลยานเกราะที่ 7 ของอังกฤษประสบความปราชัยโดยกองทัพน้อยแอฟริกาที่ Sidi Rezegh
พลโท แอร์วิน รอมเมิล ได้ออกคำสั่งให้กองพลยานเกราะเยอรมันมุ่งไปยังตำแหน่งป้อมปราการฝ่ายอักษะบนชายแดนอียิปต์แต่พลาดในการตามหาศพส่วนใหญ่ของทหารราบฝ่ายสัมพันธมิตรซึ่งได้เคลื่อนผ่านป้อมปราการและมุ่งหน้าไปยังทูบลัก รอมเมิลได้ถอนกำลังจากชายแดนไปยังทูบลักและประสบความสำเร็จในด้านยุทธวิธีในการต่อสู้ที่แสนราคาแพง ด้วยความจำเป็นที่จะต้องรักษากองกำลังที่เหลืออยู่จากการทำลายล้างทำให้รอมเมิลถอนกองทัพของเขาไปยังแนวป้องกันที่กาซาลา ทางตะวันตกของทูบลักและต่อมาทั้งหมดได้เดินทางกลับไปยัง El Agheila เป็นชัยชนะครั้งแรกเหนือกองกำลังเยอรมันโดยกองทัพอังกฤษในช่วงสงคราม
การล้อมทูบลัก
การล้อมทูบลักได้กินเป็นเวลา 241 วันในปี ค.ศ. 1941 ภายหลังจากกองกำลังฝ่ายอักษะได้รุกผ่านไซเรไนกาจาก El Agheila ในปฏิบัติการดอกทานตะวันเข้าปะทะกับกองกำลังฝ่ายสัมพันธมิตรในลิเบีย, ในช่วงการทัพทะเลทรายตะวันตก(ค.ศ. 1940-1943)ในสงครามโลกครั้งที่สอง ในปลายปี ค.ศ. 1940 ฝ่ายสัมพันธมิตรได้มีชัยชนะเหนือกองทัพที่ 10 ของอิตาลีในช่วงปฏิบัติการเข็มทิศ(9 ธันวาคม ค.ศ. 1940-9 กุมภาพันธ์ ค.ศ. 1941) ส่วนใหญ่ของกองกำลังทะเลทรายตะวันตก(WDF) ได้ถูกส่งไปยังการทัพกรีซและซีเรีย ขณะที่ทหารเยอรมันและอิตาลีได้เสริมกำลังมาถึงลิเบีย เพียงโครงกระดูกกองกำลังฝ่ายสัมพันธมิตรที่เหลือ ที่ยังขาดแคลนอุปกรณ์และสัมภาระเสบียง
ปฏิบัติการดอกทานตะวัน(6 กุมภาพันธ์-25 พฤษภาคม ค.ศ. 1941) การบีบบังคับฝ่ายสัมพันธมิตรให้ล่าถอยไปยังชายแดนอียิปต์ กองทหารรักษาการณ์ ประกอบด้วยส่วนใหญ่ของกองพลออสเตรเลียที่ 9 (พลโท Leslie Morshead) ยังคงเหลืออยู่ที่ทูบลัก เพื่อไม่ให้ท่าเรือต้องตกไปอยู่ในเงื้อมมือฝ่ายอักษะ ในขณะที่ WDF ได้จัดระเบียบและเตรียมความพร้อมที่จะโจมตีตอบโต้กลับ ฝ่ายอักษะได้ล้อมทูบลักเริ่มต้นขึ้นเมื่อวันที่ 10 เมษายน เมื่อท่าเรือได้ถูกโจมตีโดยกองกำลังภายใต้การบัญชาของพลโท แอร์วิน รอมเมิลและต่อเนื่อง ในช่วงที่ได้มีการพยายามที่จะบรรเทาสามครั้ง ได้แก่ ปฏิบัติการแบร์วิตี้(Operation Brevity)(15-16 พฤษภาคม), ปฏิบัติการขวานรบ (15-17 มิถุนายน) และปฏิบัติการครูเซเดอร์(18 พฤศจิกายน – 30 ธันวาคม) การยึดครองทูบลักนั้นเป็นการป้องกันฝ่ายอักษะจากท่าเรือขนส่งสัมภาระที่ใกล้กับชายแดนอียิปต์-ลีเบียกว่าจะถึงเบงกาซี 560 ไมล์(900 กิโลเมตร) ทางตะวันตกของชายแดนอียิปต์ซึ่งอยู่ในพิสัยของเครื่องบินทิ้งระเบิดของกองทัพอากาศหลวงของอังกฤษ (RAF) ตริโปลีอยู่ห่างประมาณ 930 ไมล์(1500 กิโลเมตร)จากทางตะวันตกของตริโปลิเตเนีย
การล้อมของฝ่ายทหารอักษะได้ถูกหันไปสนจากชายแดนและทหารรักษาการณ์ได้ขับไล่กองกำลังฝ่ายอักษะ ท่าเรือได้ถูกกระหน่ำยิงด้วยปืนใหญ่ เครื่องบินดำทิ้งระเบิด และการทิ้งระเบิดขนาดกลาง ในขณะที่ RAF ได้บินเที่ยวเข้าป้องกันจากสนามบินที่ห่างไกลออกไปในอียิปต์ กองทัพเรือฝ่ายสัมพันธมิตร เช่น กองเรือเมดิเตอร์เรเนียน(รวมทั้งกองทหารชายฝั่ง)ได้ดำเนินเข้าขัดขวาง ทำการขนทหารเข้ามาเสริมกำลังและสัมภาระเสบียงและแบกทหารบาดเจ็บและเชลยออกไป เมื่อวันที่ 27 พฤศจิกายน ทูบลักได้รับการบรรเทาโดยกองทัพที่ 8 (ซึ่งถูกควบคุมกองกำลังภาคพื้นดินของอังกฤษและฝ่ายสัมพันธมิตรอื่นๆในทะเลทรายตะวันตกจากเดือนกันยายน ค.ศ. 1941)ในปฏิบัติการครูเซเดอร์
สลุจีลิดวาโตวารีชา
สลุจีลิดวาโตวารีชา () เป็นภาพยนตร์แนวสงครามจากสหภาพโซเวียต กำกับโดย Yevgeni Karelov เขียนบทโดย Yuli Dunsky และ Valeri Frid ภาพยนตร์เรื่องนี้เป็นเรื่องเกี่ยวกับสงครามกลางเมืองรัสเซีย โดยเฉพาะอย่างยิ่งการต่อสู้ในคาบสมุทรไครเมีย
โซเชียลเดธโหวต
โซเชียลเดธโหวต (Social Death Vote) เป็นละครโทรทัศน์ประเภทวัยรุ่น, ดราม่า ผลิตโดย บริษัท บ๊อกซ์ จำกัด อำนวยการผลิตโดย กฤษณ์ ศุกระมงคล และ ณรงค์วิทย์ เตชะธนะวัฒน์ กำกับการแสดงโดย วีรชิต ทองจิลา ออกอากาศครั้งแรกทางสถานีโทรทัศน์ช่อง28 ทุกวันเสาร์ เวลา 20.30-21.30 น. เริ่มออกอากาศเมื่อวันเสาร์ที่ 19 พฤษภาคม พ.ศ. 2561
คิม อิล
คิม อิล (; 20 มีนาคม พ.ศ. 2453 – 9 มีนาคม พ.ศ. 2527) เป็นรองประธานาธิบดีและนายกรัฐมนตรีของเกาหลีเหนือ ดำรงตำแหน่งช่วง 28 ธันวาคม พ.ศ. 2515 ถึง 19 เมษายน พ.ศ. 2519 เขาเกิดวันที่ 20 มีนาคม พ.ศ. 2453 ที่จังหวัดฮัมกย็อง ในเกาหลีภายใต้การปกครองของญี่ปุ่น
ตามการรายงานของเคซีเอ็นเอ คิมอิลเข้าร่วมพรรคคอมมิวนิสต์ใต้ดินใน พ.ศ. 2475 และต่อสู้กับการรุกรานของญี่ปุ่นตั้งแต่ พ.ศ. 2478 เขาทำหน้าที่ทางทหารหลายด้านและรับตำแหน่งรองนายกรัฐมนตรีคนแรกใน พ.ศ. 2502 เป็นนายกรัฐมนตรีใน พ.ศ. 2515 และเป็นรองประธานาธิบดีใน พ.ศ. 2519
สภาประชาชนสูงสุดเกาหลีเหนือแต่งตั้งให้คิม อิลดำรงตำแหน่งรองประธานาธิบดีในเดือนพฤษภาคม พ.ศ. 2519 และดำรงตำแหน่งจนถึงแก่กรรม
ดัน โตก
ดัน โตก (เกิด 4 มีนาคม ค.ศ. 1959) เป็นนักการเมืองชาวเช็กเกีย เป็นรัฐมนตรีว่าการกระทรวงคมนาคม ไม่สังกัดพรรคการเมือง แต่ได้รับการแต่งตั้งโดยพรรคอาโน 2011 เมื่อวันที่ 4 ธันวาคม ค.ศ. 2014และเป็นสมาชิกสภาผู้แทนราษฎร ตั้งแต่วันที่ 21 ตุลาคม ค.ศ. 2017
ตี๋ใหญ่ 2 ดับ เครื่อง ชน
ตี๋ใหญ่ 2 ดับ เครื่อง ชน () เป็นละครโทรทัศน์แนวแอ็คชั่น, สืบสวน บทประพันธ์ของ นพชัย ชัยนาม บทโทรทัศน์โดย พิง ลำพระเพลิง, ปีเตอร์-นพชัย ชัยนาม, จิรสุดา แสงคำ กำกับการแสดงโดย นพชัย ชัยนาม ผลิตโดย บริษัท กลมกล่อม โปรดักชั่น จำกัด ออกอากาศทุกอาทิตย์ เวลา 14:55 - 16:55 น. ทาง ช่องโมโน 29 นำแสดงโดย สมชาย เข็มกลัด, รัชชานนท์ เรือนเพ็ชร์, กรกมล เจริญชัย, พชรณมน นนทภา, ปราโมทย์ แสงศร, ชญานิศฐ์ บุญโสพิศ, ทศพล หมายสุข และนักแสดงชั้นนำอีกมากมาย เริ่มตอนแรกวันที่ 17 มิถุนายน พ.ศ. 2561 โดยละครเรื่องนี้เป็นภาคต่อของละครเรื่อง ตี๋ใหญ่ ดับ ดาว โจร โดยมีเนื้อเรื่องเป็นเรื่องราวที่สานต่อจากภาคแรก หลังจากละครจบจะมีฉากเอนเครดิตว่า แรมไม่ตาย และเตรียมมีภาคต่อของ ตี๋ใหญ่ 3
คาร์ลา เชตโตวา
คาร์ลา เชตโตวา (เกิด 22 พฤษภาคม ค.ศ. 1977) เป็นนักการเมืองและนักเศรษฐศาสตร์ชาวเช็กเกีย เป็นรัฐมนตรีว่าการกระทรวงกลาโหม เมื่อวันที่ 13 ธันวาคม ค.ศ. 2017 ก่อนหน้านั้น เคยเป็นรัฐมนตรีว่าการกระทรวงพัฒนาการภูมิภาคแห่งชาติ ตั้งแต่วันที่ 8 ตุลาคม ค.ศ. 2014 จนถึงวันที่ 13 ธันวาคม ค.ศ. 2017 เชตโตวาเป็นสมาชิกสภาผู้แทนราษฎร ตั้งแต่เดือนตุลาคม ค.ศ. 2017
แมคโอเอส 8
แมคโอเอส 8 () เป็นระบบปฏิบัติการที่วางจำหน่ายโดยบริษัทแอปเปิลคอมพิวเตอร์เมื่อวันที่ 26 กรกฎาคม พ.ศ. 2540 โดยแมคโอเอสรุ่นนี้ได้มีการเปลี่ยนแปลงครั้งใหญ่มากไปจากแมคโอเอสรุ่นก่อน ๆ โดยส่วนติดต่อผู้ใช้มีการเน้นสีมากขึ้น และเป็นสัญลักษณฺของการรวมกันแบบทวีคูณของเทคโนโลยีของระบบปฏิบัติการชื่อ คอปแลนด์ (Copland) ซึ่งพัฒนาระหว่างปี พ.ศ. 2531 จนถึง พ.ศ. 2539 แมคโอเอส 8 ยังช่วยให้ภาพลักษณ์ของระบบปฏิบัติการของแมคอินทอชในขณะนั้นดูทันสมัยยิ่งขึ้น ขณะที่แอปเปิลกำลังพัฒนาแมคโอเอสเท็น ซึ่งเป็นระบบปฏิบัติการยุคต่อมา
แมคโอเอส 8 นับได้ว่าเป็นหนึ่งในผลิตภัณฑ์ซอฟต์แวร์ที่ประสบความสำเร็จอย่างยิ่งของแอปเปิล โดยมียอดจำหน่ายมากกว่า 1.2 ล้านชุดในสองสัปดาห์แรกของการวางจำหน่าย
พาเวล บีโลบราดิก
พาเวล บีโลบราดิก (; เกิด 25 ธันวาคม ค.ศ. 1976) เป็นนักการเมืองชาวเช็กเกีย เป็นสมาชิกพรรคสหภาพประชาธิปไตยคริสเตียน ตั้งแต่ปี ค.ศ. 2010 เคยเป็นรองนายกรัฐมนตรีและรัฐมนตรีว่าการกระทรวงวิทยาศาสตร์และการวิจัย ในรัฐบาลของโบฮูสลัฟ โซบอตกา ตั้งแต่วันที่ 29 มกราคม ค.ศ. 2014 จนถึงวันที่ 13 ธันวาคม ค.ศ. 2017
Friend Zone เอา ให้ ชัด
Friend Zone เอา ให้ ชัด เป็นละครชุด (ซีรีส์) ประเภทดราม่า,เรียลลิสติก,โรแมนติก ผลิตโดย จีเอ็มเอ็มทีวี และ แทรชเชอร์ บางกอก กำกับการแสดงโดย ชาคร ไชยปรีชา และ ทิชากร ภูเขาทอง ออกอากาศทางช่องวัน ทุกวันอาทิตย์ เวลา 22.00 น. และออกอากาศย้อนหลังทางไลน์ทีวี เวลา 23.00 น. เริ่มตอนแรกวันที่ 11 พฤศจิกายน พ.ศ. 2561
เรื่องราวความสัมพันธ์แบบไม่เคลียร์ที่ก่อให้เกิดปัญหาของกลุ่มเพื่อนวัย 20 + เมื่อ "โบโย่" (ณิชาภัทร ฉัตรชัยพลรัตน์) หญิงสาวชีวิตพัง ๆ ถูกแฟนบอกเลิก แถมยังมาตกงานเพราะเพื่อนร่วมบ้านอย่าง "สตั๊ด" (พรพิพัฒน์ พัฒนเศรษฐานนท์) พาคนแปลกหน้ามาฟีเจอริ่งกันที่บ้านจนได้เรื่อง ทำให้เธอไม่มีงานไปพรีเซนท์ลูกค้า จนถูกไล่ออก โบโย่และ "บูม" (ทิพนารี วีรวัฒโนดม) เลยตัดสินใจไล่สตั๊ดออกและหาคนอื่นมาอยู่ด้วยใหม่ คือ "กู๊ด" (ฐานัฐพ์ โล่ห์คุณสมบัติ) หนุ่มอาร์ทฟรีแลนส์ ที่ผ่านการแนะนำของ "แอ้ม" (สรัลชนา อภิสมัยมงคล) และ "เบิ้ล" (รัฐนันท์ จรรยาจิรวงศ์) กู๊ดเข้ามาอยู่ในบ้านในช่วงเวลาที่โบโย่เปราะบางทั้งชีวิตรักและการงาน ทำให้ทั้งสองเผลอใจไปมีอะไรกัน แต่ก็ตกลงกันว่าความสัมพันธ์จะยังคงอยู่แค่เพื่อน ส่วนบูม พริตตี้สาวรักวนลูป ก็มีปัญหาค้าง ๆ คา ๆ กับคนที่เธอเรียกว่า แฟน อย่าง "ต่อ" (ณัฐสิทธิ์ โกฏิมนัสวนิชย์) ที่ไม่เคยเปิดตัวบูมว่าเป็นแฟน เพราะอายที่บูมเป็นพริตตี้และถูกหาว่าเป็นเด็กเสี่ย ความสัมพันธ์แบบรัก ๆ เลิก ๆ ที่ทำให้คนรอบข้างต้องกลายเป็น "หมา"
แอ้ม และ เบิ้ล เป็นคู่รักที่อยู่กันมานาน ซื้อคอนโดและพร้อมสร้างอนาคตด้วยกัน แต่แอ้มก็ไม่แน่ใจนักว่าเบิ้ลจะเปลี่ยนตัวเองเพื่ออนาคตได้หรือเปล่า เพราะชีวิตเขายังไม่เอาไหน ทำให้แอ้มรู้สึกเหนื่อย และความบาดหมางมาถึงจุดแตกหักเมื่อเบิ้ลทำบางอย่างที่ทำให้แอ้มทนไม่ไหวจนต้องเลิกและไล่เบิ้ลออกจากคอนโดแต่เบิ้ลไม่ยอมออก ทั้งสองจึงต้องทนอยู่ด้วยกันและเล่นเกมกันจนกว่าใครสักคนจะทนไม่ไหวและออกไปเอง
เมื่อสตั๊ดถูกไล่ออกจากบ้าน ก็มาขออาศัยอยู่กับเพื่อนรัก คือ "เอิร์ธ" (ปราชญา เรืองโรจน์) หนุ่มออฟฟิศที่ชีวิตสุดเพอร์เฟ็คส์ ที่อยู่กับแฟนสุดเริ่ด หมอหนุ่มรุ่นพี่ ชื่อ "แซม" (ณัฐ ศักดาทร) ถึงจะรักกันมากแค่ไหน แต่ทั้งสองก็มีปัญหาเรื่อง ทะเลาะกันบ่อย ๆ การเข้ามาของสตั๊ดที่เหมือนจะมาเป็นที่ปรึกษาให้กับทั้งสองคน กลับจะกลายเป็นการจะสร้างปัญหา เพราะไม่แน่ใจว่าไอ้ที่ปรึกษา มันเข้ามาด้วยความหวังดี หรือ มันจะเข้ามา ทำลาย กันแน่ !
ค้างคาวเผือก
ค้างคาวเผือก เป็น ขนมที่ทำมาจากเผือก กุ้ง แป้ง โดยปั้นเป็นสามเหลี่ยมแล้วนำไปทอด และกินคู่กับอาจาด
โวจเทค อดัม
โวจเทค อดัม (เกิด 12 กันยายน ค.ศ. 1950) เป็นนักการเมืองชาวเช็กเกีย ปัจจุบันเป็นสมาชิกสภาผู้แทนราษฎรเมืองเซาท์ โมราเวียน สังกัดพรรคคอมมิวนิสต์เชโกสโลวาเกียเป็นกรรมาธิการด้านสาธารณสุขและการบริหารรัฐกิจและการพัฒนาภูมิภาค ตั้งแต่เดือนธันวาคม ค.ศ. 2013
แอนโทนี แบตทิชิลล์
แอนโทนี แบตทิชิลล์ (เกิด 4 กรกฎาคม ค.ศ. 1937) เป็นอดีตข้าราชการชาวอังกฤษ เป็นประธานบอร์ดอินแลนด์ รีเวนู ระหว่างปี ค.ศ. 1986 จนถึงปี ค.ศ. 1997 แบตทิชิลล์ ได้รับเครื่องราชอิสรยาภรณ์ อัศวินผู้บัญชาการของของการอาบน้ำ (KCB) ในปี ค.ศ. 1989 และได้รับเครื่องราชอิสรยาภรณ์อัศวินแกรนด์ครอส
เด็กและเยาวชนดีเด่นแห่งชาติ
เด็กและเยาวชนดีเด่นแห่งชาติ คือ ผู้ที่กรมกิจการเด็กและเยาวชน กระทรวงการพัฒนาสังคมและความมั่นคงของมนุษย์ คัดเลือกให้เป็น "เด็กและเยาวชนดีเด่นแห่งชาติ" ของประเทศไทย เป็นประจำทุกปี
เด็กและเยาวชนดีเด่นแห่งชาติ ต้องมีอายุ 15-25 ปีบริบูรณ์ มีสัญชาติไทย ประพฤติดี มีผลงานดีเด่นได้รับการยอมรับ หรือมีความคิดริเริ่มสร้างสรรค์นวัตกรรมในสาขาใดสาขาหนึ่ง หรือลักษณะใดลักษณะหนึ่ง ได้แก่ผู้ได้รับรางวัลจะได้เข้ารับพระราชทานโล่เกียรติคุณและเกียรติบัตร เนื่องในโอกาสวันเยาวชนแห่งชาติ 20 กันยายน ของทุกปี
จินี (เด็กป่าเถื่อน)
จินี (, เกิดเมื่อราว พ.ศ. 2500) เป็นนามแฝงที่ใช้เรียกเด็กป่าเถื่อนชาวอเมริกันคนหนึ่งซึ่งถูกทารุณกรรม ทอดทิ้ง และถูกโดดเดี่ยวจากสังคม สถานการณ์ของเธอถูกบันทึกอย่างเด่นชัดโดยเฉพาะในเรื่องของภาษาศาสตร์และจิตวิทยาเด็กที่ผิดปกติ เมื่อครั้งที่เธอยังเป็นเด็กเล็ก เธอถูกพ่อของเธอมองว่าเธอปัญญาอ่อน ด้วยความเชื่อนี้ พ่อของเธอจึงต้องการแยกเธอให้โดดเดี่ยวจากสังคม จึงเป็นเหตุให้พ่อของเธอขังเธอไว้คนเดียวในห้องตั้งแต่อายุ 20 เดือน โดยพ่อของเธอได้ผูกตัวเธอ รวมถึงแขนและขาของเธอติดกับโถส้วมหรือเปล และได้สั่งห้ามไม่ให้คนในครอบครัวพูดคุยหรือมีปฏิสัมพันธ์กับเธอ รวมทั้งได้ให้เธออดอาหารอย่างรุนแรง
หลายปีต่อมาหลังจากที่ชีวิตของจินีได้พบกับแสงสว่าง เหล่านักจิตวิทยา นักภาษาศาสตร์ และนักวิทยาศาสตร์ได้นำกรณีของเธอมาศึกษาเกี่ยวกับพัฒนาการของมนุษย์ในหลายด้านอย่างละเอียด เมื่อมีการพิจารณาว่าเธอยังไม่ได้เรียนรู้ภาษาใด ๆ เลย นักภาษาศาสตร์จึงเห็นว่าการศึกษากรณีของเธอเป็นโอกาสที่จะได้รับข้อมูลเชิงลึกเกี่ยวกับกระบวนการควบคุมทักษะการเรียนรู้ภาษาและทดสอบทฤษฎีและสมมติฐานที่ใช้ระบุสมมติฐานช่วงอายุวิกฤตซึ่งเป็นช่วงอายุที่มนุษย์เรียนรู้ที่จะเข้าใจและใช้ภาษา ตลอดเวลาที่เหล่านักวิทยาศาสตร์ศึกษาเกี่ยวกับกรณีของเธอ เธอได้มีพัฒนาการโดยรวมทั้งทางร่างกายและทางจิตใจที่ดียิ่งขึ้น เธอมีพัฒนาการทางการสื่อสารโดยใช้อวัจนภาษาที่ดีมาก แต่เมื่อการศึกษากรณีของเธอสิ้นสุดลง เธอก็ยังคงแสดงพฤติกรรม ลักษณะนิสัย และบุคลิกภาพส่วนมากเช่นเดียวกับคนที่โดดเดี่ยวทางสังคม แต่เธอก็ยังคงเรียนรู้ที่จะเข้าใจและใช้ภาษาระหว่างที่นักวิทยาศาสตร์ได้ทำการทดสอบเธอ แต่ในที่สุด เธอก็ไม่สามารถเรียนรู้ภาษาที่หนึ่งได้อย่างสมบูรณ์
ทางการได้จัดให้จินีเข้ารับการรักษาที่โรงพยาบาลเด็กลอสแอนเจลิส โดยทีมแพทย์และนักจิตวิทยาได้เฝ้าดูแลเธอเป็นเวลาหลายเดือน และการวางแผนการครองชีพที่ตามมาของเธอก็ได้กลายเป็นเรื่องถกเถียงที่ยืดเยื้อ เมื่อปลายเดือนมิถุนายน พ.ศ. 2514 เธอได้ออกจากโรงพยาบาลมาอยู่อาศัยกับครูที่โรงพยาบาลของเธอ แต่อีกครึ่งเดือนต่อมา ทางการได้นำเธอไปอยู่กับครอบครัวของนักวิทยาศาสตร์ที่มุ่งหน้าไปยังทีมวิจัย ซึ่งเธออาศัยอยู่มาเกือบสี่ปี หลังจากนั้น กลางปี พ.ศ. 2518 เมื่อเธออายุครบ 18 ปี เธอก็ได้กลับไปอยู่กับแม่ของเธอ ซึ่งสองสามเดือนต่อมาแม่ของเธอก็ตัดสินใจว่าไม่สามารถดูแลเธอได้ดีพอ ทางการจึงย้ายเธอไปอยู่ที่สถาบันสำหรับผู้ใหญ่ที่พิการซึ่งไม่มีใครที่เธอรู้จัก ส่งผลให้สุขภาพกายและสุขภาพจิตของเธอเสื่อมโทรมลงเป็นอย่างมาก และทักษะภาษาและทักษะทางพฤติกรรมของเธอที่เคยเรียนรู้ก็ถดถอยอย่างรวดเร็ว
มิสเวิลด์ 2005
มิสเวิลด์ 2005, การประกวดครั้งที่ 55 จัดขึ้นเมื่อวันที่ 10 ธันวาคม 2548 ที่Crown of Beauty Theatre, ซานย่า, ประเทศจีน ผุ้ชนะในการประกวดครั้งนี้ คือ Unnur Birna Vilhjálmsdóttir จากประเทศไอซ์แลนด์
มิสเวิลด์ 2004
มิสเวิลด์ 2005, การประกวดครั้งที่ 54 จัดขึ้นเมื่อวันที่ 4 ธันวาคม 2547 ที่ Crown of Beauty Theatre, ซานย่า, ประเทศจีน ผุ้ชนะในการประกวดครั้งนี้ คือ María Julia Mantilla จากประเทศเปรู
มิสเวิลด์ 2003
มิสเวิลด์ 2003, การประกวดครั้งที่ 53 จัดขึ้นเมื่อวันที่ 6 ธันวาคม 2546 ที่Crown of Beauty Theatre, ซานย่า, ประเทศจีน ผุ้ชนะในการประกวดครั้งนี้ คือ María Julia Mantilla จากประเทศเปรู
106 ผู้เข้าร่วมการแข่งขันใน มิสเวิลด์ 2003.
อลงกรณ์ ประทุมวงศ์
อลงกรณ์ ประทุมวงศ์ (; เกิด 28 มิถุนายน พ.ศ. 2529) เป็นนักฟุตบอลและอดีตนักฟุตซอลชาวไทย ปัจจุบันลงเล่นตำแหน่งกองหลังให้กับสโมสรฟุตบอลชลบุรีในไทยลีก ตั้งแต่ปี พ.ศ. 2557
อลงกรณ์เกิดที่จังหวัดปราจีนบุรี เขาเคยเล่นฟุตซอลให้กับหลายสโมสรในไทยแลนด์ฟุตซอลลีกอย่างสุราษฎร์ธานี, แคท, การท่าเรือ และสมุทรสงคราม ต่อมาเขาได้เปลี่ยนมาเล่นฟุตบอล โดยเคยเล่นให้กับราชประชา, กรุงธนบุรี, ศรีสะเกษ ก่อนที่จะย้ายมาเล่นให้กับชลบุรี ซึ่งเป็นสโมสรปัจจุบันของเขา
ในเดือนเมษายน พ.ศ. 2560 อลงกรณ์ได้ต่อสัญญากับชลบุรีไปอีก 1 ปีครึ่ง
มิสเวิลด์ 2002
มิสเวิลด์ 2002, การประกวดครั้งที่ 52 จัดขึ้นเมื่อวันที่ 7 ธันวาคม 2545 ที่Alexandra Palace, กรุงลอนดอน, สหราชอาณาจักร ผุ้ชนะในการประกวดครั้งนี้ คือ Azra Akın จากประเทศตุรกี
88 ผู้เข้าร่วมการแข่งขันใน มิสเวิลด์ 2002.
มิสเวิลด์ 2001
มิสเวิลด์ 2001, การประกวดครั้งที่ 51 จัดขึ้นเมื่อวันที่ 16 พฤศจิกายน 2544 ที่Super Bowl, Sun City Entertainment Centre, Sun City, North West, แอฟริกาใต้ ผุ้ชนะในการประกวดครั้งนี้ คือ Agbani Darego จากประเทศไนจีเรีย
The Gifted (แก้ความกำกวม)
The Gifted อาจหมายถึง
มิสเวิลด์ 2000
มิสเวิลด์ 2001, การประกวดครั้งที่ 51 จัดขึ้นเมื่อวันที่ 30 พฤศจิกายน 2543 ที่Millennium Dome, ลอนดอน, สหราชอาณาจักร. ผุ้ชนะในการประกวดครั้งนี้ คือ Priyanka Chopra จากประเทศอินเดีย
95 ผู้เข้าร่วมการแข่งขันใน มิสเวิลด์ 2000.
แบร์ กริล
เอ็ดเวิร์ด ไมเคิล กริล (, เกิด 7 มิถุนายน ค.ศ. 1974) หรือ แบร์ กริล (Bear Grylls) เป็นนักผจญภัยชาวอังกฤษที่มีชื่อเสียง เขาเริ่มเป็นที่รู้จักจากซีรีส์ทางโทรทัศน์ "Man vs. Wild" เขาเป็นหนึ่งในคนที่สามารถปีนถึงยอดเขาเอเวอเรสต์ได้ในอายุเพียง 23 ปี ทำให้เขาเป็นชาวอังกฤษที่มีอายุน้อยที่สุดที่สามารถพิชิตได้
มิสเวิลด์ 1999
มิสเวิลด์ 1999, การประกวดครั้งที่ 49 จัดขึ้นเมื่อวันที่ 4 ธันวาคม 2542 ที่Olympia Hall, ลอนดอน, สหราชอาณาจักร. ผุ้ชนะในการประกวดครั้งนี้ คือ Yukta Mookhey จากประเทศอินเดีย
นพนนท์ คชพลายุกต์
นพนนท์ คชพลายุกต์ () เป็นนักฟุตบอลชาวไทย ปัจจุบันลงเล่นตำแหน่งกองหลังให้กับสโมสรฟุตบอลชลบุรีในไทยลีก
นพนนท์เกิดที่อำเภอนาทวี จังหวัดสงขลา เริ่มเล่นฟุตบอลตั้งแต่อายุ 4 ขวบ และติดทีมฟุตบอลนักเรียนไทยเมื่ออายุ 15 ปี ต่อมาเขาติดทีมชาติไทยหลายรุ่นอายุในการแข่งขันซีเกมส์ และยังเคยไปทดสอบฝีเท้ากับสโมสรเวกัลตะเซนไดในเจลีก เขาจบการศึกษาระดับปริญญาตรีจากมหาวิทยาลัยรามคำแหง
ในปี พ.ศ. 2555 นพนนท์ได้เริ่มทำงานอาสากู้ภัยให้กับมูลนิธิธรรมรัศมีมณีรัตน์ในจังหวัดชลบุรี โดยเป็นอาชีพเสริมรองจากการเล่นฟุตบอล และในเดือนเมษายน พ.ศ. 2560 เขาได้ต่อสัญญากับชลบุรีไปอีก 3 ปี
อาเตอลีเย
อาเตอลีเย (Atelier, ) เป็นชุดวิดีโอเกมแนวเล่นตามบทบาท ถูกจัดขึ้นโดย Gust Corporation ตั้งแต่ ค.ศ. 1997 เริ่มแรกทำเพื่อเครื่องเล่นวิดีโอเกมเพลย์สเตชันโดยเฉพาะ ในภายหลังมีการแปลงเป็นในเครื่องเล่นอีกหลายแบบ
จำนวนแพนดิจิท
จำนวนแพนดิจิท () คือจำนวนเต็มที่มีการใช้สัญลักษณ์ในฐานแต่ละฐานอย่งน้อยหนึ่งครั้ง ตัวอย่างเช่น 10223445667889 เป็นจำนวนแพนดิจิทในเลขฐานสิบ ที่ประกอบด้วยสัญลักษณ์ 0, 1, 2, 3, 4, 5, 6, 7, 8 และ 9 หรือ BA9876543210 เป็นจำนวนแพนดิจิทในเลขฐานสิบสอง ที่ประกอบด้วยสัญลักษณ์ 0, 1, 2, 3, 4, 5, 6, 7, 8, 9, A และ B
จำนวนแพนดิจิทที่น้อยที่สุดในฐาน "b" คือจำนวนเต็มของรูป
จำนวนเลย์แลนด์
ในทฤษฎีจำนวน จำนวนเลย์แลนด์ () คือจำนวนที่สามารถเขียนในรูป
เมื่อ"x" และ "y" เป็นจำนวนเต็มที่มากกว่า 1 ซึ่งตั้งชื่อตามนักคณิตศาสตร์ พอล เลย์แลนด์ ()
8, 17, 32, 54, 57, 100, 145, 177, 320, 368, 512, 593, 945, 1124, ...
การหาจำนวนเลย์แลนด์สี่จำนวนแรก
จำนวนเฉพาะเลย์แลนด์ () คือ จำนวนเลย์แลนด์ที่เป็นจำนวนเฉพาะ จำนวนดังกล่าวมีดังนี้
ซึ่งสอดคล้องกับ